
A megigazulás. 
ib 


, A megigazulás alatt igazzá levést értünk. A midőn azt mond- 
juk, hogy valaki megigazult, azt értjük, hogy az illető igazzá, 
szentté és jó emberré lett. 

A vallások nagy, örök s egyik legfelségesebb ezélja az emberi 
lelkek jobbítása, javítása vagy megigazítása. A világ egyik legna- 
gyobb vallásalapítója, Budha ezt a ezélt úgy fejezte ki, hogy még 
gondolataink menetét is tisztán tartsuk. Krisztus pedig így "intette 
tanítványait: , Legyetek tökéletesek, mint a ti mennyei atyátok 
tökéletes" . 

Habár Krisztus világosan és elég érthetően megmondotta és 
példát adott arra, hogy az ember miként lehet igaz, ha teljesíti 
ama két legfőbb parancsolatot, vagyis szivét az isten- és ember- 
szeretet lángja hevíti: még is már halála után nemsokára vitatkoz- 
tak azon az ő követői, hogy az ember miként igazul meg. Hisz a 
legnagyobb apostol, Pál nemcsak egy levelében tárgyalja a meg- 
igazulás tanát. 

Ma a keresztény-vallásfelekezetek a megigazulás értelmére vo- 
natkozólag egyetértenek. Hisz a szentírás szerént is a megigazulás 
igazzá levést, továbbá az igazságban való előhaladást, gyarapodást 
jelent. , A ki igaz, legyen még igazabb és a szent legyen még szen- 
tebb". Jelen. 22. r. 11. vers. 

De míg egyetértenek a vallásfelekezetek a megigazulás jelen- 
tésére nézve, annak természete és jellegéről különbözőleg vélekednek. 

A. katholikus írók szerént: , A. megigazulás Istennek oly csodá- 
latos működése, mely a lelket gonoszságaitól megtisztítja, új teremt- 
ménynyé teszi, igazzá, szentté és a teljes jámborságra készségessé, 
Isten templomává szenteli, gyermekévé fogadja és jegyesévé választja. 
S mindezt Isten a lélekben nem lassanként, hanem egyszerre eszközli. 

A. megigazulás, ez eredményét tekintve, valóban nágyobbszerű 
az ég és a föld teremtésénél is; nagyságával és kitűnőségével fölül- 

múlja némileg a teremtmény megdicsőítését is és bizonyos értelem- 
ben Isten legnagyobb műve. 

Ezt jelzi a szentírás. Az apostol szerént, Efez. 1. r. 18. vers, 
Isten oly nagy hatalmát fejti ki a mi lelki feltámasztásunkban és 
átváltoztatásunkban, a mekkorát tanúsított Krisztusnak halottaiból 
való feltámasztásában és jobbjára való ültetésében. Ezt tanúsítják 
a szentatyák és egyháztanítók is. Szent Ágoston tanítja, hogy na- 
gyobb mű a bűnös megigazulása, mint ég és föld teremtése. Mert 
az ég és föld elmúlik, de az előrerendeltek üdvössége és megigazulása 
megmarad. Szent Tamás szerént a bűnös megigazulása, amennyiben 
az isteni természetben való részesülés örök javát ezélozza, Isten leg- 
nagyobb műve".! 

Abban az értelemben, a mint a katholikusok felfogják és tanít- 
ják, valami nagyszerű lehet szerintük, hogy a Krisztus vére és 
érdeme vagyis, a mint ők nevezik, a malaszt egy pillanat alatt 


igazzá teszi az embert, amennyiben a bűnöket — melyek szerintök, 
mint az eredeti bűn, léteztek már a születéskor — azonnal eltörlik 


a lélekből. Vagy is az Ádám bűnét, a mi a világra áradt, eltörli a 
Krisztus érdeme, ártatlanul kiontott vére. 

Míg a többi vallásfelekezetek a megigazulást inkább a bűnös 
ember belső világában, a lélekben végbemenő folyamatnak tekintik. 

Oly szépen mondja Lang:? , A megigazulás és a bűnbocsánat 
jelentik a bűn következményeinek eltörlését a bűnös tudalmában, 
újjászületése által. Ha a bűn következményei külső és időszerű 
rosszak voltak, akkor a megigazulásban és bűnbocsánatban ezek 
természetesen nem szűnnek meg. A ki bűnös könnyelműségben egy 
milliót elpazarolt, azt nem kapja vissza, mihelyt komoly, erkölcsi 
életre tért. A ki korábban mértékletlen volt és egészségét összeron- 
totta, a megigazulás és bűnbocsánat állapotában nem lesz azonnal 
egészséges. Ez csak a természet rendje szerént következhetik be és 
nem az erkölcsi rend szerint, melyek soha sem fedezik egymást 
közvetlenül. De az érzelem, melylyel a bűn következményei hordoz- 
tatnak, megváltozott. Az a fájdalom, melyet egy seborvos kése jó 
szándékból okoz az embernek, ép oly heves, mint az, a melyet a 
kinzópad kése ejt; de az egyik esetben szelid hangulattal tűri az 

! Dr. Katschthaler János s Katholikus Ágazatos Hittanc. Ford. dr. Kiss 
János, Budapest, 1898. 351—352. I. 


" Lang Henrik sKeresztyén Dogmatikac, Ford. Kereszturi Sándor, Buda- 
pest, 1876. 134. I, k 

ember, mivel gyógyszer, a másik esetben pedig boszankodik, mivel 
tudja, hogy rossz szándékból történik. Éppen ez a különbség azon 
szenvedés közt, mely oly bűnből származik, melyről érezzük, hogy 
meg van bocsátva és oly szenvedések közt, melyek a haragvó Isten 
kezéből látszanak származni. Üdvös igazság az, hogy a mennyire 
tapasztalatunk terjed, a cselekedettel elválaszthatlanul össze van 
kötve a következménye. A bűnbocsánat azt nem szünteti meg, de 
áldássá változtatja, midőn szelid hangulatot és háládatos töredel- 
mességet hoz létre. 

Ez értelemben beszélhet az ember, ha akar, helyettes szenve- 
désről, mely a bűnért lakol; az ember jóllehet mássá lett, hordozza 
a bűnnek egy korábbi állapotból fennmaradt következményeit; tehát 
más hordozza, mint a ki megérdemelte. E türelmes és kegyes hor- 
dozása annak, a mit az ember többé nem érdemel meg, azt ész- 
szerűen egy és ugyanazon ember különböző állapotára kell 
viszonyítani. 

Ha a bűn következményei belső rosszak voltak, melyek az 
öntudatban léteztek, minők a bűnösség érzete, a félelem és az elé- 
gedetlenség: akkor a megigazulás és bűnbocsánat ezen rossznak az 
öntudatból eltávozásából áll, melynek helyére most a béke és ki- 
engesztelődés lép. Az öntudat eme megváltozása vallásos tapaszta- 
latunk közvetlen ténye és a bekövetkezett ujjászületés természetes 
következménye". 

Mivel a: keresztény-vallásfelekezetek között a megigazulás ter- 
mészetére nézve nagyon különbözők a felfogások, az egyes feleke- 
zetek dogmái: jelen sorok czélja ismertetni a különböző vélekedé- 
seket és azokat birálni a józan ész világánál. 

A római katholikus egyház azt tanitja a megigazulásról. 

1. Hogy a bűnös megigazulása Krisztustól van, vagyis hogy 
azt Krisztus kinszenvedésével és halálával érdemelte ki számunkra.! 

2. Hogy a megigazulás nemcsak Krisztus igazságosságának 
beszámításából áll, hanem az ember belső megtisztulásában és meg- 
szentelésében, ugy, hogy a bűnöket nemcsak befödi, hanem eltörli ; 
úgy, hogy az ember maga benső igazságossággal, melyet a lelkébe 
öntött "megszentelő malaszt által nyer, igazzá lesz; úgy hogy az 
ember, kibe a megigazulás pillanatában Isten kegyelme és szeretete 
ömlik, Isten előtt valóban kedvessé lesz; hogy Isten maga is sze- 


1: Trienti zsin. 6. ülés. 10. kán. és ugyanazon ülés 3. fej. 

reti az igazat és viszont, hogy az igaz Isten szeretetétől hevül s 
(legalább állapotbelileg) Istent szereti.: 


3. Hogy a megigazulás, mely e szerint az élet jámborságától, 


vagyis az ember erkölesi igazsságosságától nagyban különbözik, nem 
fokozatosan történik, hanem egy pillanat alatt; nem is az ember 
műve, a ki a segítő malaszttól támogattatva az érzékiséget fokoza- 
tosan a lélek uralma alá hajtja, hanem az Isten műve, ki az ember- 
nek — a felnőtteknél természetesen csak akkor, ha megteszik, ami 
teendőjök — egy pillanat alatt megbocsátja bűneit és őt bensőleg 
megújítja. 

, A megigazulásról szóló, e katholikus tan nagyon összevág az 


embernek eredeti állapotáról, az áteredő bűnről és következményeiről — 


és a Krisztus által szerzett megváltásról szóló katholikus tannal. 
Az egyház tanítása szerént az az igazságosság és szentség, mely- 
lyel ős szüleink a vétek előtt ékeskedtek, nem volt az emberi termé- 
szet lényeges szükséges része, hanem természetfölötti és teljesen 
ingyenes isteni ajándék. Ezt Ádám vétkezvén, a maga és utódai 
számára elvesztette és a vétket utódaira örökségképen hagyva, 
magát és ivadékait méltóvá tette az isteni haragra és boszúra. Meg- 
váltó Krisztusunk eleget tevén és az elvesztett javakat kiérdemelvén, 
számunkra az üdvöt bőségesen visszaállította, azaz bő alkalmat szer- 
zett, hogy bűneink teljes bocsánatát és a szentség tiszta ruháját el- 
nyerjük. E javakat az egyház tanítása szerént a megigazulás szerzi 
meg nekünk.?. 3 

Az áteredő bűnről azt tanítják a katholikusok, hogy Ád:ím 
nemcsak a testi halált és a büntetéseket, hanem a bűnt is, a mi a 
lélek halála, átöntötte az egész emberi nembe és pedig nemzés, nem 
pedig utánzás útján. Ez a bűn, mint tulajdon bűn, minden egyes 
emberben meg van. Az eredeti bűn csak a Krisztus érdemei által 
törülhető el, a ki vére árán békített ki minket az Istennel. 

A kis gyermekekről a keresztelés alkalmával letisztíttatik az, 
mit a születésben magukra vontak. jé 

A keresztség eszközli az áteredő-bűn bűnösségének elengedését. 
A keresztelés után is megmarad a testi kivánság vagy testi ösztön.8 
Erdekes, hogy dr. Katsehthaler azt jegyzi meg, hogy az áteredő 


: Trienti zsin. 6. ülés. 11. fejezet. 


" Dr. Katschthaler János, , Katholikus ágazatos hittan". Ford. dr. Kiss 
János, Budapest, 1898. III. köt. 255. I. 


" Dr. Katschthaler, , Kath. ágaz. hittan". II. köt. 42. I, 

bűn a trienti zsinat határozata szerént igazi bűn. Tehát azért, mert 
. a zsinat úgy tanítja. 

A. biblia is emberi mű, a mint azt ma már minden felvilágo- 
sult ember tudja. Az ember teremtéséről szóló leírás sem egyéb, 
. mint egy mythos. Ilyen van nemcsak a zsidó szentkönyvben, hanem 
van más vallásos és nem vallásos iratokban. Minden iskolázott 
ember ismeri a regét az ember származásáról Deukalion és Pyrrha 
által. Van az ember teremtéséről rege az eszkimóknál s számos 
ázsiai szigetbeli lakóknál. Az emberiség eredetét őshomály fedi. 
A történelem semmit sem tud az emberiség előállásáról. Csak regék 
azok, a melyek az emberiség eredetét kimagyarázni igyekeznek. 

Tudjuk, hogy a szent irásban levő Ádámról és Éváról szóló 
leirás is csak rege. Egy szép mythos, melynek értelme az, hogy az 
ember az Isten gyermeke s igy egymásnak testvérei vágyunk. De 
azt megtörtént dolognak tartani igen nagy együgyüségre mutat. Ha 
ezt a tant fogadjuk el, a mi egyedül helyes és igaz, hogy az Ádám 
és Éváról szóló leirás a mesék országába tartozik, felfogásunk más 
lesz, mint a katholikusoké. 

Ha már most tudjuk, hogy Ádám és Éva csak költött alakok, 
tényleg az ő vétkük át sem szállhatott az utódokra. 

Az eredeti bünt a szentirás nem tanitja sehol. Az ó testamen- 
. tumban egy szó sincs róla. A zsidók Babylonban nemzetük szeren- 
csétlenségét az ősök büneinek tulajdonitották, az apák ették meg az 
egrest s a fiaknak foguk vásik meg belé.! Ezekiel felségesen felel 
meg nekik: , A mely lélek vétkezik, annak kell meghalnia: a fiu nem 
viseli az ő atyjának álnokságát, sem az atya nem viseli a fiunak 
álnokságát: az igaznak ő magán lészen az ő igazsága és a hitetlenen 
magán leszen az ő hitetlensége." ? De nem szól erről az uj testa- 
mentum sem. Bizonyára a ki kitalálta ezt az emberiségre nézve gyászos . 
tant, annak nem volt gyermeke. Hisz szülő a ki örömét találja a 
gyermeki mosolyban, lehetetlen, hogy ilyen tant kitalált volna. A 
gyermeki sziv tiszta és mocsoktalan, nincs abban sem erény, sem 
vétek. Vétket csak az követhet el a ki gondolkozik, s egy csecsemő 
még nem tud gondolkozni. Nem tisztább a májusi harmatcsepp, mely 
a virághelyhét betölti, mint a kis gyermek mosolya, szempillantása. 
Hisz a Krisztus, a legnagyobb gyermekbarát is azért szerette olyan 


1 Ezekiel 18, 2. 
2 Ezekiel. 18, 20. 

forrón a gyermekeket, mert tudta, hogy azoké a mennyország. 1 
Tanitványainak pedig azt mondotta, hogy mig olyanok nem lesznek 
mint a kis gyermekek, nem mehetnek be Isten országába." Más 
helyen, mikor megdorgálja az árulókat és kiüzi a templomból, a 
gyermekek kiáltják : Légy segitségül Isten a Dávid fiának. A farizeusok 
megharaguvának, s felszólítják Jézust, hogy ezek miért beszélnek, 
mire nekik egy felséges mondással válaszol. , Soha nem olvastátok-e 
ezt? a kicsiny és esecsszopó gyermekek szájok által végezted el a 
dicséretet". 

Oly találóan mondja Lang,t , Krisztus mindazon beszédeiben, 
melyeket a synoptikusok fenntartottak, ugy tünteti fel az emberi 
lelket, mint a mely a jó iránt fogékony és nyilt, például a magvető 
hasonlatában; az eltévedt fiu testvérét is, jóllehet olyan embernek 
festi az ismeretes hasonlatban, a ki nem egészen erkölcsös, de még 
is olyan fiunak, kivel az atya meg van elégedve, nem dob össze 
minden embert in unam massam perditionis, hanem  viszonlagos 
különbséget teszen a betegek és egészségesek, igazak és nem igazak 
közt". 

Oly találóan mondja Hatala Péter:5 , Mikép közölhet a testi 
nemzés a lélekkel ily szenyfoltot", ez a theologusok szerént az eredendő 
bün titka, az az megfoghatatlan valami; de azért szent igaz. A 
protestáns felfogás szerint Isten egyszerüen beszámitja, betudja, min- 
den egyes embernek Ádám bünét; tehát nem kapjuk physikai uton". 

Lang Henrik szerént." , Tudományosan még tarthatatlanabb 
a természeti ember teljes romlottságáról való tan, mivel az akaratot, 
tehát az ember lényegét eltörli. Oly akarat, mely a jót többé 
nem akarhatja, ellenmondás. Sehleiermacher jogosan mondja, hogy 
e nézet szerint az ember emberi természet nélkül születik s meg- 
szünik a Krisztus váltságának lehetősége, mivel hogy az ember annak 
elfogadására fogékony legyen, előbb tőle függetlenül át kellene 
alakitani". 


A ki valaha bünt követett el, az tudja, hogy a bünt először 


: Máthé 18, 10. 
: Márk 10, 13—16. 
3 Máté 21, 15—16. 

át kell gondolni az embernek, mielőtt megtenné. Akarat nélkül 
nincs sem bün, sem erény. Az öntudatnak tudomása van a bünről, 
valahányszor az ember azt elköveti. 

A csecsemő nem gondolkozik, tehát bünt sem követhet el. A 
kis gyermek tudta és akarata nélkül bünt követett el s az ő tudta 
és akarata nélkül az ő büne el is törültetett. Helyesen jegyzi meg 
Hatala! , Bizony, bizony, furcsa eljárás az úr istentől! . . ." 

Végeredményben a katholikus vallás is rájön az unitárius vallás 
igazságára, hogy az a kis gyermek bünös nem lehet. Ha az eredeti 
bünben születik is, de a keresztviz lemossa azt, vagy is a Krisztus 
érdeme folytán eltörültetik az eredeti bün. 

A katholikusok szerint?: , A sértett Isten önmaga önmagának 
ad elégtételt és saját tettét beszámítja annak, ki azt nem cselekedte, 
t. 1. az embernek, követelve ettől, hogy mindezt elhigyje. 

Ha ezt az emberre alkalmaznók, mosolyt idézne ajkainkra . . .8 

Ha az Istenségnek ily cselekedeteiben való követését átültet- 
nők társadalmunkba, ez igen biztató lenne a sértő, de kellemetlen 
a sértett felekre . .." 

A katholikus vallás ama dogmája, hogy az ember eredetileg 
bünösnek születik, s hogy a bünös megigazul Krisztus által vagyis 
Krisztus kinszenvedésével és halálával, vagy is az ő érdeméből, 
mint a szentirással és józan észszel teljesen ellenkezőt fennebb meg- 
ezáfoltuk. Most ismertetjük a megigazulásról való katholikus dogmát 
Katschthaler nyomán. : 

A. megigazulás négy dolgot foglal magában. Elsőbben Istennel 
való kibékülésünket. Másodszor büneink bocsánatát mind a büntényre, 
mind legalább részben a büntetésre nézve is. Harmadszor a benső 
ember megigazulását. Negyedszer az örök dicsőségre való jogot és 
elfogadtatásunkat." (i. m. 257 l.). 

Ezekre felhozzák a szentirásból, hogy a vétkek elvétetnek. Ján. 
1 r. 29. lemosatnak 1 Kor. 6 r. 11. eltöröltetnek Csel. 3, 19. és 


17 Hiatala B. im 69. [ 

2 Hatala Pm 64 Lk 

3 X. urat megsérti Y. ur; mi történik? X. ur önmagán szerez magának 
elégtételt s azt betudja Y. urnak, ugy veszi mintha Y. ur kérlelte volna meg 
öt; sértőnek nincs más kötelessége, mint elhinni, hogy X. ur csakugyan 
eleget tett önmagának Y. ur által elkövetett megbántásáért" . 

4 Katschthaler János dr. , Katholikus Ágazatos Hittan" ford, Dr. Kiss 
János, Budapest, 1898. III. köt. 249—356 lap. 

Tit. 3,3—8-ig. Ez utóbbi helyre beleerőszakolják, hogy a bünös 
emberek a keresztség által üdvözültek. (Katsehthaler. i. m. 259 I.). 

AzI. Kor. 6. 11. mely érdekes magyarázatát adja Dr. Woblfarth 
I. F. T.1 Megmosodtatok, megszentelődtetek vagy a szentlélektől 
vagy a Krisztustól vagy az Istentől vagy megigazultatok, az az: az 
által, hogy az ur Jézusban való hitet bevettétek és a , mi Istenünk 
lelke által" mint a mely nektek a folytonos szent életre erőt ad. 
Tit. 3, 3—8-ban az áll, hogy az Isten az ő irgarmasságából tartott 
meg minket az ujonan való születés ferdője és a szentlélek meg- 
ujitása által". , Vagyis, hogy a keresztség által mi külsőleg egy új, 
a régitől merőben különböző s keresztényhez illő erkölcsi élet foly- 
tatására köteleztetünk, szintugy mint belsőleg a , szentlélek által", 
azon szellemi erő által, melyet bennünk Jézus tudománya eszközöl". 
Woblfart. i. m. 1177. 1. Ez utóbbi felfogás az egyedül helyes és a 
szentirás szövegének megfelelő. 

Az állitják, hogy a megigazulás egy pillanat alatt történik, 
nem lassanként vagy fokozatosan. , Szerintünk a mennyiben Isten 
az emberbe a megszentelő malasztot önti, mely a súlyos bünöket 
eltörli, melynek folytán az ember megszünik Isten haragjára és az 
örök kárhozatra méltó lenni, sőt inkább Isten örökbe fogadott fiává 
és reménység szerint az örökboldogság örökösévé lesz". Katschthaler. 
1. a..:263. 1: 


Annál inkább kell ezt hinni szerintük — mert hisz a kis- 


dedek is a keresztség által igazulnak meg. Ha pedig egy pillanat 


alatt nem igazul meg a bünös, akkor egy ősi dogmán esik csorba, 
nem lehet kimagyarázni a csecsemőknek a keresztviz által való meg- 
igazulását. Pedig olyan sámfára van szükségük, a mire az egyforma 
dogmák rávonhatók legyenek. 

Azt állitják, hogy megigazulásuk eszközlésére közremüködnek 
Isten, Krisztus, a szentségek, az áldozópap, mimagunk és cselekede- 
teink.: (Kath. ag. Hittani. m. 267. 1.) 

, A megigazulás kezdete — szerintük — a keresztség, a mely 
a vétek halála, a lélek ujjászületése . . . az örökbefogadás ajándéka". 
Cas tg e Valzje 

Tehát, a ki nincs katholikus módon megkeresztelve, az igaz 
sem lehet. Szerintük első kelléke a jóságnak a megkeresztelkedés 


még pedig r. katholikus szertartás szerint. Csakhogy akkor az ő 


: Új-testamentum a szentirásnak stb. magyarázata Dr. Wohlfart után 
Incze Dániel és Herepei Gergely 1854. Kolozsvár, 934. 1. 

hitezikkük szerént Mária sem lehetett igaz, mert ő nem részesült 
keresztségben, pedig a katholikusoknála Mária eultus nagyon ki van 
fejlődve. Talán eme hitczikknél fogva szokták r. katholikus testvé- 
reink az unitáriust, ha vagy egy áttér az ő hitükre, megkeresztelni. 
Akkor egy Sokrates, egy Seneca a Krisztus előtt, igazak nem lehettek, 
S ma is igazat csak a katholikus anyaszentegyházban lehet találni. 
Nagy igazságtalanság volna attól az Istentől, a kit Jézus jónak 
lenni tanitott, ha az igazságot és a jóságot csak azok részére oszto- 
gatta volna, a kik az egyedül idvezitő egyházban keresztelkedtek meg. 

Akkor sem a Budhisták, sem az Izraeliták, sem a Mohamedánok 
között igaz nem lehet, sem más vallásban, csak is az emberiség 
milliói közül az alig egy maroknyi katholicismusban. 

Az is érdekes, hogy a mi megigazulásunkkal nagyobb lesz a 
Krisztus dicsősége. (i. m. 271. 1.) , Mivel minden mestermű alkotó- 
jának dicsőségére válik. Vagy ki kételkedhetnék arról, hogy Krisztus 
annál dicsőségesebb fog lenni, minél többet ragadott ki az ördög 
hatalmából és juttatott el megelőző érdemeivel nagyobb megtisztel- 
tetésre és dicsőségére? Bizonyára a hadvezért vagy császárt is annál 
kiválóbbnak és dicsőségesebbnek tartják, minél több foglyot szaba- 
ditott ki az ellenség kezéből és minél több jónak és nagyobb dicső- 
ségnek részeseivé tevé őket." (i. m. 271. l1.). Akkor különös Isten 
lehet a Krisztus, ha még a bünös megigazulása is az ő dicsőségére 
lehet. Nem elég nagy-e ő magában? De ez nem is helyes és igaz- 
ságos dolog áz Istentől, ha az egyik lény jóságát beszámitja a másik- 
nak. Ez furcsa felfogásra vezetne a társadalomban. 

A. megigazulás szerintük is a benső ember megujulásában és 
a bünök megbocsátásában áll, a mit az Isten segithet csak elő, mert 
a vétket Istenen kivül más nem bocsáthatja meg, sem a lélek meg- 
ujulását Istenen kivül más nem eszközölheti. 

A. megigazulás még is főleg, Jézus eljövetelétől, életétől és 
halálától függ. Eszközlő okai a szentségek. Vagyis tán ez lenne a 
helyes értelmezése az ő hitüknek. A bünös csak is az Isten vagy 
is a Krisztus érdeméből igazul meg, de hogy igazzá lehessen azt a 
szentségek eszközlik még pedig a keresztség, a bünbánat szentsége 
vagyis a gyónás és a többi szentség, a milyen 7 van. (1. m. III. 
köt. 272 I. és i. m. IV. köt. 81—82. I.). A ki a 7 szentség közül 
egyet nem hiszen, az nem igazul meg. Azonban megengedik, hogy 
szorosan véve elég hinni, hogy az ember megigazuljon, az Isten léte- 


léről és a megjutalmazásáról szóló igazságokat. 

A kisdedek megigazulására elég a keresztség, semmi egyéb 
nem kivántatik, minthogy az eredendő bünt is tényleges közremükö- 
désük nélkül vonták magukra. A malasztra a kisded más közre- 
müködésével készül elő, mert az anyaszentegyház kölcsönöz neki 
szivet is, hogy higyjen az igazságra, szájat is, hogy vallomást tegyen 
az üdvösségre. Igy bennök is érvényesül legalább az a közös törvény, 
hogy a malaszt nem adatik a rá teljesen készületlen alanynak". 
(i. m. 277. 1.). Ez az állitás nem egyéb, mint fából vaskarika. 

Egy embernek csak egy szive lehet. Még a tudomány nem 
haladt annyira, hogy szivet és szájat lehessen kölcsönözni. A. csecsemő 
nem gondolkozik, nem beszél. Csak az hihet, a kinek öntudata van, 
vallomást az tehet, a kinek értelme van. A csecsemőnél még sem 
öntudat, sem értelem nincs. 

. A mig a kisded teljesen megigazulhat tudta és akarata elle- 
nére, addig a felnőtteknél szükséges, hogy a felnőtt maga is közre- 
munkáljon az ő megigazulására. Sőt a ki ezt nem hiszi, azt kiátkozza 
a trienti zsinat. 6. ülés 4 cánonja. 

Az mindenesetre tiszteletre méltó, hogy ezt is megengedi az 
egyház és teljesen az ember helyett nem végezik el az ő megigazu- 
lását a Krisztus, az egyház és a szentségek. A felnőtteknél szük- 
séges a hit a megigazulásra, sőt hit nélkül teljes lehetetlen a meg- 
igazulás. A hit alatt a kinyilatkoztatott igazságokat értik, de főleg 
azt, hogy a bünös higyje ,hogy a Krisztus által eszközölt megváltás 
következtében megigazul; mert az eszközölt megváltásról szóló ezen 
igazság legalkalmasabb az ember serkentésére, hogy a megigazulásra 
komolyan előkészüljön".1 Vagy is, ha az ember nem hiszi, minthogy 
sokan nem hiszszük, hogy a Krisztus vére elmosta a bünt és ő 
engesztelő áldozat a világ büneiért, ha nem hiszszük, hogy a Jézus 
a bünöket megbocsátja, akkor megigazulnunk sem lehet. 

Szóval a katholikus hittani igazságok arra az eredményre 
vezetnek, hogy a ki nem hiszi a katholikus igazságokat, az nem 
igazulhat meg. 

Sőt ki is van mondva, hogy ,az olyan ember nem igazulhat 
meg és nem üdvözülhet, a ki egy hitczikkelyt is vonakodik igaznak 
tartani" , : j 

A Krisztus, az apostolok sem idvezülhettek e szerént, mert ők 
nem hitték és nem hirdették azt a sok hitezikket, a mit a katholi- 


: Katschthaler. i. m. III. köt. 285. 1.). 
: Katschthaler. i. m. III. k, 288: 1.). 

kusok hirdetnek. Krisztus az alázatosságot és nem a kevélységet 
kötötte tanitványai szivére. Az ilyen tételek dölyfössé és kevélylyé 
teszik az embert, pedig egy vallásnak sem a czélja e földtekén a 
dölyföt, a gőgöt, e minden bünök szülőanyját ápolni, nevelni és 
táplálni. Tán ezért néz le a r. katholikus minden vallást, mert az 
övét tartja egyedül igaznak. .! 

A jó Isten a mi mennyei atyánk nem nézi, hogy melyik vallás- 
ban hiszünk, hanem csak sziveinket vizsgálja és az hitünk, remény- 
ségünk, hogy a miért nem hisszük a katholikusok sok tanát, melyek 
ellenkeznek a józan észszel, a természet örök törvényeivel, azért 
megigazulhatunk a mi egyszerü unitárius vallásunkban is, ha szivünket 
tisztán tartjuk és nem vétkezünk, még üdvezülhetünk is. De üdvö- 
zülhet még a zsidó, a mohamedán, a budhista is, ha tisztán, szen- 
tül és igazán éli le életét. Az Isten, az ő napját nemcsak a katholi- 
kusokra hozza fel, áldást nemcsak ezeknek ad hüsitő forrás vizben, 
nemcsak őket részelteti életadó levegőjével, nemcsak őket élteti, hanem 
a hottentot és a vörösbörü indiánt is. Ha szivet és lelket a más 
vallásu embereknek is adott, azokat is fogja megigazulttá és üdvö- 
zültté tenni bizonyára az ő nagy lelkének határtalan szeretete. 

A hiten kivül, a jó cselekedeteket is szükségeseknek tartják 
a megigazulásra. S jó cselekedettel az igaz érdemet szerez az örök 
életre". Jó cselekedeteink nem annyira önmagunktól, mint inkább 
Krisztus érdemeiből az isteni beszámitás és Isten kegyelme folytán 
lesznek érdemszerzőkké; s azonfölül Isten megteheti, hogy azokat 
nem számitja be az örök boldogságra" .? 

A. jó Isten, ki a sziveket és a veséket vizsgálja, hogy a Krisztus 
érdemeiért fogadjon minket kegyelmébe, egy ilyen tan épen vallás- 
ban, a mely vallásnak a lelkek jobbá tétele a ezélja, nem helyén 
való. Egy ilyen tan megsemmisiti az ember szabadakaratáról szoló 
fölséges tant. Minek törekedjem én a jóságra — igy szólhat a katholi- 
kus — Krisztus ugy is megváltotta a világot. Az ő érdeméért Isten 
megbocsátja ugy is bünömet. Minek viseljem jól magamat, ha azokat 
Isten nem számitja be nekem az örökboldogságra. 


1 Egy érdekes esetet emlitek fel. Egy családban a melyben az apa 
református, az anya katholikus volt, a gyermekek tanulták a vallást. A leány 
mondja fiutestvérének, hogy ő nem fog üdvözülni, mert nem katholikus. A fu 
az anyjához szalad 8 tőle a katholikustól kérdezi, hogy vajjon ő üdvözül-e, 
mert a leánytestvére azt mondja, hogy ő nem fog üdvözülni. Az édes anya 
szive megsugja az egyedül igaz feleletet, ellenkezőt azzal, a mit az Ő vallása 
tanit. , Te is fogsz édes fiam üdvözülni, csak viseld jól magadat". 

2 Katscht. i. m. [II. k. 332. Il, 

Ha a Krisztus engesztelő áldozat az általuk ugynevezett oltári 
szentségben, a mely váltság a bünösökért, akkor a katholikus szaba- 
" don vétkezhetik.! ; 

A statistika nem áll rendelkezésemre e sorok irásakor, pedig 
érdekes lenne tudni, hogy a büntények minő viszonyban állanak a 
vallásokkal. Az a vallás jóságának és tisztaságának egyik jele, . ha 
tagjai kevesebb büntényt követnek el, mint a többiek. Egyik 
országos börtönbe szolgáló lelkésztársam nem régiben emlitette, hogy 
nem igen van unitárius a börtönben. Hiszem, hogy ennek nemcsak 
hitfeleink csekély száma az oka, hanem a vallásos nevelés is, a melyre 
elég áldozatot soha sem hozhatunk és az a felfogás is, melynél fogva 
büneinkért mi fogunk lakolni és a mi büneinkért nem szenvedett az 
Isten s az ő érdeme nem iródik a mi javunkra, csak is az a jó tett, a 
mit mimagunk követtünk el e földi életben. 

A Jézus felséges tanitásai a konkolyról és a tiszta buzáról, a 
szőlőmunkásokról épen arról győznek meg, hogy az igazakat, a jókat 
az Isten kegyelmébe fogadja. Az igazak fénylenek mint a nap az ő 
atyjoknak országában, igy tanitja a Krisztus evangeliuma. 


1 Ismertem felvilágosult katholikust, a ki tökéletesen hitte, hogy miután 
ő büneit meggyónta és áldozott, most bünei teljesen el vannak törülve s ő 
kezdheti elől a vétket. Hogy ilyen felfogás minő befolyással lehet az erkölcsök 
nemesitésére, azt felesleges fejtegetni. 

És az a hit a nép között, hogyha ő áldozik, akkor bünei meg vannak 
bocsátva. Különösen a müveletlen népnél van ez a felfogás elterjedve, az teljesen 
azt hiszi — a katholikus nép, — hogyha büneit a papnak meggyónta, meg- 
van igazulva, tisztulva. Egy müvelt katholikus nő mondotta, hogy mikor gyónni 
ment az ő lakóhelyréről egy más községbe a hol a plébános lakott, alig birták 
a lovak a kocsit, hazafelé jövet pedig vigan jöttek, mivel menet a bün is 
nyomta a kocsit, jövet pedig a bün elmaradt s könnyebb volt a kocsi. Könnyebb 
jegyzém meg, mivel a lovak hazafelé mindig inkább sietnek, mint el hazulról. 


Dézsi MinÁtvy. 


—— rő vettnít nikket 

Szellemünk képviselői a Millenium századában. 


B) A torda-aranyosköri patronusok. 


Méltattuk fennebb a Pápai-, Gálfi-családok ügybuzgóságát. De 
ez a pont, ez a város, hol az országgyűlés tartatott, mely 1568-ban 
az unitárius vallást a recepta religiók közé felvette, hol a kolozsvári 
kollegyommal egy időben gymnasiumunk keletkezett: nem képzelhető 
máskép, minthogy Torda város s a szomszédos Aranyosszék, torda- 
megyei hiveink oly buzgalmat fejtettek ki, hogy itt ekklesiákat, 
tanodákat alapitott, s a nehéz idők daczára virágzásban a mai 
korra lehozta. 

Kik a mult szellemét képviselik, ilyenek : 

Az aranyos-rákosi Csipkések Aranyosszékről szakadnak Tordára, 
hol előkelő positiót foglaltak el, ott a főtéri házakban. Városi, 
megyei szolgálatban állanak. Alek senator, 1818-ban a gymnasium 
felügyelő gondnoka, András ügyvéd, szintén gymnasiumi gondnok, 
meghalt 1846-ban. Albert kortársam, megyei hivatalnok, turi bir- 
tokos. Farkas toroczkói szolgabiró, Ödön tordavárosi alkapitány, 
1891 óta consistorok. 

A. Feketékről hogyne emlékezném meg. Fekete kamarai orvosra, 
ki ha véletlen a sóakna felé el nem lovagol poniján ablakunk alatt, 
most nem irnám e sorokat. Fia Ferencz, kereskedő és vállalkozó 
lett. Lajos, ki 1868 óta consistor, selmeczbányai bányász akadémiai 
tanár s bányász-iró. 

Az 6-tordai Gyulaiak 1595. ápr. 26-áról armalist birnak, mit 
Gáspár impetrált. Mint fennebb a Gálfiak és Pápaiaknál elbeszél- 
tem, Gyulai Zsófia, Pápainé, mint az ős fészekben maradt ág utolsó 
ivadéka, tordai házát, külsőit 1828-ban a tordai gymnasiumnak és 
ekklésiának hagyományozta. A. Kolozsvárra szakadt ág a mult szá- 
zad végén s e század elején is az Ágostonokkal, Geleiekkel, Zsom- 
boriakkal jőnek rokonságba. Pálnak két fia volt: József (jr 1871) 

ügyvéd, majd városi tanácsos, fia Arpád pénzügyi titkár, s státu- 
sunk pénztári számvevője; másik fia Ferencz (Tr 1870) városi pénztári 
tisztviselő, fia László nyugalmazott városi főpénztárnok, a kolozsvári 
ekklesia gondoka. 

A Rédigerek a fundatorok közé emelkedtek. A. nagy alapítványt 
tevők között fogunk megemlékezni Károlyról a postamesterről, ki 
nem csak az eszmét, de pénzt is adott hozzá, hogy Kolozsváron 
jogtanszéket nyissunk, mi 1847 őszén meg is nyilt volt. Fia Károly 
örökölte a postát s folytatta a postamesterséget, mig ez intézmény 
át nem alakult. Fiai Béla nyugalmazott tordamegyei alispán 1868- 
tól, Árpád esperes 1876-tól consistor. (Géza egyházi iró és költő, 
kiről az irók között szintén külön fogunk emlékezni. 

A Száknovicsokról sem szabad feledkeznünk, az 1660-ban hoz- 
zánk menekült lengyel család utolsó ivadékáról. Apja Izsák, mint 
utolsó lengyel unitárius pap 1792-ben egyesitette lengyel hiveit a 
kolozsvári anyaeklesiával, s maga nyugalomba vonult. Leánya Mária 
Ágoston István kolozsvári főbiró neje; fia dr. Szaknovics Torda 
város hires orvosa a huszas években, ki Tordán vitte sirba családját, 
s ott nyugszik az 6ó-tordai temetőben. 

Az 6-tordai Székelyek, mint nevök mutatja valamikor Tordára 
szakadtak. De Ferencz városi hadnagy mint köri gondnok már a 
mult század közepén megjelenik. Székely Miklós püspökünk is közü- 
lök való, s a mult században kezdi pályáját. Már a század elején 
több ágban élnek, a város mértföldekre terjedő határain birtokosok, 
gazdák, tisztviselők, ügyvédek. Nekem elsőnek Sz. János, a gazdag, 
jelenik meg a huszas évekből: átellenben lakott a gymnasiummal, 
a szindi patak választotta el, a palló Székely János palloja nevet 
viselt. A már öreg ur, hosszu hajával, kampos botjával minden 
reggel templomba jött, a mig székéhez ért, a szegény diák gyerekek 
már felkapták ott tartott énekes könyvét, reá kerestek az énekre 
s kapták a sustákot. Szokás volt akkor, hogy karácsonyban a kántor 
vezetése alatt a novicius diákok a patronusokat énekkel köszön- 
tötték, végig kantálták. Székely János áhitattal végig hallgatta, meg- 
köszönte, marok pénzzel jutalmazta s ekkor az asztal lelepleztetik, 
ott párolgott a borsos bor és kalács, mikbez az öreg patriarka meleg 
szavai járultak. Ifj. Sz. János és Elek 1838. aug. 3-ikán teszik le 
a consistori esküt. Mindkettő ügyvéd, mindkettő tordai gymna- 


siumunk felügyelő gondnoka: Jánost 1846-ban, Eleket 1853-ban. 


választják gondnoknak. Az iskola ujjabbaniépítésénél Elek maradandó 

érdemeket szerzett. Életrajzát a Ker. Magvető 1874-ki évfolyama 
hozta. Az ujjabb nemzedékből Miklós, tordai törvényszéki biró 1864, 
János, árvaszéki ülnök 1869, László, levéltárnok 1883, Dénes birto- 
kos 1886-ban lettek consistorok,. 

A Szigeti Csehiek, mint régen szokták mondani trunkus, tör- 
zsökös tordai család. Idősb Sándor a harminczas és negyvenes évek- 
ben Torda hadnagya, illetőleg polgármestere, már a huszas évekből 
előttem áll, a mint hófejér köppenyegével, huszáros alakjával a 
templomban elfoglalja az első padsort. Az 1820-iki domboi zsinaton 
már jelen van, s azóta főconsistoriumaink szorgalmas látogatója. 
1846-ban a gymnasium gondnokává választják, de nem fogadta. 
A forradalom után Tordán ő vezette s fogadta, vendégelte a város 
nevében a Tordán át szállított foglyokat, elitélteket, s mint hálásan 
emlékezem, engem is. Két fia, tanulótársaim, kik most is élnek, Sándor, 
hosszasan, miként atyja Torda polgármestere, torda-aranyosköri gond- 
nok. , Miklós ujabbkori ny. honvédezredes, szucsáki birtokos, katoná- 
nak nevekedett. A forradalom az orláti határőrezrednél találta, mint 
fiatal hadnagyot. A XI. zászlóaljba lépett, s lett piskii hős, mint 
a vörös sapkával kitüntetett XI. zászlóalj őrnagya tette le a fegyvert, 
miért Józsefstadt foglya lett. A kiegyezéssel ismét honvéd, ezredes 
lett. Forradalmi élményeit Adalék a XI. zászlóalj törtenetéhez ezim 
alatt adta ki 1868-ban. Orbán Balázs Torda város történetében 
szépen emlékezik meg róla. Fia Miklós, szucsáki birtokán él. Az 
idősb Sándor testvérétől Samutól jön le dr. Szigeti Samu városi 
orvos, ki mint bécsi egyetemi hallgató lelejöve hozta Tordára a 
Reichstadti herczeg, Napoleon fiáról a titkosabb hireket. Testvére volt 
Károly, kit pénzéért gyerőmonostori birtokán orgyilkosok öltek meg. 

A. tordai és kövendi Veressek a Székelyeknél is népesebbek. 
Több ágban jöttek le századunkra. Gazdák, városi és megyei tiszt- 
viselők, pennás emberek. A tordaiak közül a harminczas években, 
gondolom testvérek voltak István, József és Károly. István torda- 
megyei főjegyző, veje Darkó tanár; József városi főjegyző, ki már 
1827-ben consistor. Feltünő szónok, a megyei márkalisokon az akkori 
liberális mozgalmak egyik szószolója, fekete magyarban, kardosan 
jelenve meg, csakugy szórta az élezeket s Verbőczi titulusait. Az 
erdélyi országgyűléseken 1834, 37, 41-ben Tordamegye nagytekin- 
télyü követe. Fia József költő, kit az irók között fogunk bővebben 
ismertetni. Károly testvérök megyei hivatalnok, kinek fia az otthon 
most is élő Károly, ny. törvényszéki biró, 1855-től consistor, A. másik 

ágban egykoru velek Veress Lajos, ki a piaczi emeletes családi házat 
épitette. Fia Dénes a nyolezvanas években Tordamegye alispánja : 
a családot Sándor és Ferencz testvére folytatja. A. kövendi Veressek 
utóbbi sarjai elszármaztak. Lajos orvostudor és városi orvos Kolozs- 
várt, 1881-től consistor. Egy más ágban Sándor ügyvéd Maros- 
ujvárt, 1880-tól consistor, összeirta s 1891-ben kiadta Torda város 
őscsaládait ; József törvényszéki biró Déván, 1886-tól consistor ; 
Mihály telekkönyvvezető Vajda-Hunyadon, Ferencz járásbíró Abrud- 
bányán, s az ötödik testvér kereskedő Kolozsvárt. Unoka öcséim. 

Tordamegyére térve, mindenekelőtt megjegyezzük, hogy a Pápai- 
kat fennebb ismertettük; Jobbágy Andrásról a Fundatorok közt 
fogunk megemlékezni. Két családról kell itt megemlékeznünk, a 
Nagy és Orbók családokról. 

A Nagyokat véve, a 1896-iki névtárunkban a Nagyok a leg- 
népesebbek, a 22 Nagy consistorhoz Tordamegye szolgáltatja negyedét. 
Kétféle Nagy osztozik e számban: a komjátszegi és kövendi, illető- 
leg szindi, kiktől a mai kétféle Nagyok lejönek. Miklós és Lajos 
mindkettő tanulótársam volt. A. komjátszegi Nagyok közül Miklós 
családja komjátszegi birtokos. Maga már az iskolai olvasóegylet 
gyüléseinek legkiválóbb szónoka. Majd tordamegyei főjegyző. Fiai: 
Olivér szintén megyei főjegyző, 1878-tól, Balázs, magántisztviselő 
1883-tól consistorok. A kövendi Nagyok nagyapja N. Tamás jószág- 
igazgató, földbirtokos ; kortársam Lajos, szindi birtokos. Fiai: Albert, 
tordamegyei számvevő, az Aranyosvidék hetilap szerkesztője 1883- 
tól, (ryula kolozsvári gymn. tanár 1891-től, Miklós bánfihunyadi 
gyógyszerész 1892-től consistorok. Albertre visszatérünk. 

A túri és kökösi Orbókok, kik hogy egy családot képeznek-e, 
nem tudom. Már a mult században feltűnnek jegyzőkönyveinkben. 
László mint consistor jelen van az 1793-ki főtanácson. Elek, doboka- 
megyei alispán, 1838-ban econsistornak esküszik. Károly fia Lajos 
iskolatársam a kollegiomban, kinek, mint jegyzőkönyveink is beszélik, 
1837-ben rákosi Fodor Józsi szekundánus pipáját fejébe vágta, miért 
egyidőre kitették a szürét. A másik Orbók tanulótársam Samu, 
túri földbirtokos, nem egyenruhás, ez irt az 1839-ki Reménybe, 
4717-ben consistorrá választják. i 

Aranyosszék nekünk Torda kiegészitő része. Már vallásunk 
proclamálásánál ott állhattak, s részt vettek a tordai gymnasium 
már akkor történt megalapitásában, melyet az óta iskolájuknak néz- 
nek: mert nem csak növendékekkel, de gabonával is alementáltak 

egészen századunkig. Mint egészséges, derék lelkü, székely kiszárma- 
zás, mely magát a 48-ki forradalomban is minden oláh invásiotól 
megoltalmazta, szellemünk gyarapitására folyvást befolyt. Á volt 
Aranyosszék központján, Várfalva, Rákos, Kövend, Bágyon egy- 
házunknak több nevezetes családot, jeles férfiakat szolgáltatott. A 
Gálokat, Gedőket már bemutattuk, s itt felsoroljuk n következőket : 

Az aranyos-rákosi Birók 1664 decz. 16-áról vettek ezimeres 
levelet. Sámuel 1839-ben aranyosszéki aljegyző, jelen van a főtaná- 
cson, később Aranyosszék országgyűlési követe. 1841-ben köri gond- 
noknak választják. 

A bágyoni Bonczíkot a század első fele Bágyonban találta. 


. György ügyvéd, 1820-ban lett consistor; fia György tanulótársam. 


Ugyancsak ott élt Sámuel, Aranyosszék főjegyzője, ki 1838-tól con- 
sistor. Wa Imre, szintén tanuló s a forradalom után fogolytársam. 
Egy sötét, szép hajnalban, később, kopogtat ablakomon, hogy Mach- 
echal a várból kiszöktek, gondoskodjunk róluk. Fia /Miklós, ki 1891 
óta consistor, a fővárosban él, egy közigazgatási lap szerkesztője, 


. a nyolezvanas években Aranyosszék országgyűlési képviselője. Boncza 


Elek 1847-ben consistornak választatott. 

A bágyoni Csegeziek Aranyoskörünk egyik patronus családja. 
Ismeretes törzse, Mihály, 1642-ben Aranyosszék főkapitánya. Mint 
köri gondnokok ápolják szellemünket. Tamás jelen van az 1839-iki 
főtanácson, 1851-ben köri gondnoknak választják. Fia Ferencz tanuló- 
társam. Fiai: IMihály, tordai törvényszéki biró, kir. táblai biró ezim- 
mel, 1867 óta consistor, 96-ban aranyostordaköri gondnok ; (ryula, 
járásbíró Marosujvárt, 1889 óta consistor. 

A. csegezi Csongvaiak mint nagyobb birtokosok jöttek le e 
századra. Károly Tordán az én utolsó kedves preceptorom. Kolozs- 
várt 1837-ben könyvtárnok, tán az utolsó, mert a tanárok vették 
át. Az ifjusági önképzőkörnek jegyzőkönyveinkben már 1829 óta 
van nyoma: Kriza, Szentiványi, Fejér Márton szervezik 1835-ban. 
Folyóiratot szerkesztettek. A. harminczas évek végén kövendi Den- 
gyel Samu, Filep István (fr 1898) kolozsvári ügyvéd, Nagy Miklós 
s a még élő Csongvai voltak a kör szóvivői. Csongvai Károly 1838 
febr. 21-én azzal az inditványnyal lépett fel, hogy az ifjusági folyó- 
irat jobb dolgozatait nyomassák ki, s megjelent 1839-ben a Remény, 
Kriza által szerkesztve, melyben Csongvainak tiz verse s egy for- 
ditása van. Csongvai 1854 óta consistor, jelenleg nyugalmazott tör- 
vényszéki biró Vásárhelyt. Fia Lajos, ügyvéd, 18838 óta consistor. 


Keresztény Magvető. 1899. 14 

A vásárhelyi ügyvédi kamara elnöke. A század közepén egy más 
ág Domokosban Tordára szakadt. Fia Béla, megyei tisztviselő, 1890. 
óta consistor. 

Szentmihályfalvi Siménfalviak Aranyosszék jobb birtokos csa- 
ládai közé tartoztak. Antal 1826 november 15-én a consistoriumnál 
panaszt emel, hogy a tordai gymnasiumban az ágyhely kiosztásnál 


patronusi jogát nem tekintették. A fia Mózes, ki 1839-ben consistor 


lett. Fia Antal 1839-ben a kollégiumban secundanus. 

A bágyoni Várok korábban legnagyobb családainknak adtak 
leányokat. Mózes hires ügyvéd és jogász, kitől 1745-ben jogi munka 
jelent meg. Décsei Erzsébettől fia Mózes, kinek Simon Katától öt 
leánya volt, köztök Judit, Jármi Miklósné, Sára Csiki Istvánné 
hitrokonaink nejei. V. Mózes beutazta Törökországot. A harminczas 
években mint tordai legátus az öreg urnak vendége voltam. 1838- 
ban atordai zsinaton még jelen volt; Váró Ferencz 1832-ben kollé- 
giumunkban jurátus. Aztán cancelláriára ment. Még láttuk, hogy mint 
vásárhelyi cancellista egy másikkal lóháton, kalpagosan, kardosan 
ment át Tordán valamely mezőségi urat admoniálni vagy certificálni. 
Gyermekei voltak, de Váró többé consistoraink közt nem jön elő. 

Torocekai nélkül hiányos volna a tordaaranyosi kör kerete. 
Bemutattuk a Toroczkai családot, ott elbeszéltük a toroczkai hivek 
lelkesedését vallásunk s az általok alapitott és fentartott partikula 
felvirágzása iránt. Hogyan hagyhatnók figyelmen kivül a Toroczkai 
Máté, Agh István püspökeink szülőföldét. S ne emlékeznénk Bozs- 
lára, a forradalom előtti Nábóbra és Zsakókra. , 

Toroczkón a Bosslák, Zsakók, Krizák, Ekhártok s mondhatni 
valamennyien buzgólkodtak az ottani partikula s ekklézsia virágzó 
állapotban tartásában. Zsakó István kir. táblai biró Kolozsvárt. 
13874 óta consistor. 


C) A küküllőköri patronusok. 


Ha az  unitarismus akkori terjedésének térképére gondolunk, 
ugy kell találnunk, hogy a Kolozsvárt 1566-ban proclamált eszme, s 
Tordán 1568-ban vallásnak törvényesitett unitarismus, előbb átcsa- 
pott Aranyosszékre, onnan Küküllőmegyére. Aranyosszék pretorialis 
helye és Maros-Ujvártól fel, a Maros és Kisküküllő közti hegyvo- 
nalon Szárazvám nevet viselő útvonal huzódik Szent-Benedeken, 
Dombón át egy völgykatlanba, hol Dézsfalva és Sáros fekszik: eze- 


éz Al ata 

ket a falvakat ragadhatta meg legelsőbben is az egy Isten tana. 
Magyar nép lakja, földbirtokos családokkal, s országutjává vált a 
tannak be a Székelyföld felé. Mint egyetlen falucsoportunk a régi 
magyar megyéken, nekünk történeti érték számba megy. Egy sereg 
közép és nagy birtokos fészke, hazája, kik a megyét, a királyi táblát 
jeles tehetségekkel látták el, s égyházunk részére nemcsak ekklé- 
zsiákat, népiskolákat alapítottak, de egyszersmind szervezetünk élén 
haladtak és állanak. 

Kik a Kisküküllő völgyében képviseltek, a Daniel, P. Hor- 
váth, Siméneket, Simonokat megénekeltük, jőnek e falucsoport kuriái. 

A dézsfalvi és szőkefalvi Belényesiek belényesi Nagy neven 
jöttek Erdélybe. A bejövő Ferencz 1664-ben a fejedelmi jószágok 
igazgatója. Fia lehetett az a Zsigmond, ki a Béldi Pál-féle mozga- 
lom pártján álla. Forgatva jegyzőkönyveinket, Zsigmond és György 
1793. óta consistorok. Zsigmond 1820-ban mint küküllőköri gond- 
nok hal el. Lajost a kollegiumban a secundanusok 1831-ben exac- 
tornak választják. Zsigmond, tanulótársam, birtokainak élt, részt 
vett a forradalomban, 1855-től consistor, Kolozsvárt halt el 1898. 
okt. 24-én 82 éves korában. Családját két fia Zsigmond mérnök és 
Sdndor honvédhadnagy folytatja. L. Cserei M. Hist. 97. 106. I. 
Erd. nev. családái 257. 

A Csécsek is urfi számba tanultak a század elején, ugy tudom, 
hogy Maros-Bogátról. Cs. József Tordán, Kolozsvárt mint secun- 
danus tanult, s mint ilyet 1832-ben a kollegiumba exactornak választ- 
ják. Névsorunkból kivesztek. i 

A szentbenedeki Csikiek maig is tartják pozitiojukat az ősfészek- 
ben. Névtárunkban 1896-ról már hiányzik az én kedves osztálytár- 
sam László, ki 1855-től consistor, ugy tudom. dobokai kecsedi bir- 
tokán élt. De benne van névtárunkban Szent-Benedekről Csiki Elek 
és Farkas, kik 1869-től consistorok. Hozzájok számít Albert, nagy- 
laki birtokos, szintén 1869. óta consistor. Hogy Csiki László fehér- 
vári királyi ügyész, Csiki Miklós betleni orvos, kik 1880. illetőleg 
1892. óta consistorok, hozzájok számitna, nem tudom. 

A dézsfalvi Derzsiek positiója méltatást érdemelne. De az 
adja elő magát, hogy a multban, még századunkban is városfalvi és 
derzsi Derzsiek is szerepelnek iskolai és egyházi jegyzőkönyvünk- 
ben, s nem birjuk a szereplőket a Derzsiek közt biztosan megosz- 
tani. Derzsieket a két János, apa és fiú képviseli, kiket a nagy 
hagyományozó Derzsi János (Tr 1890.) emlékezetén a fundatorok 

között fogunk ismertetni. A városfalviakat Udvarhelyszékben. Az 
1832-ki zsinaton Derzsi János és Mózes van jelen. János biztosan 
désfalvi, 1832-ben küküllőköri gondnoknak választják, mint ilyen 
halt el 1841-ben. Mert a derzsi D. idősb János ekkor már nem 
Küküllővárt, hanem Marosszéken lakott. Derzsi István, kortársam, 
1853. óta consistor, s gondolom ő lesz az a D. István is, ki 1896-ki 
névsorunkban mint küküllői tiszteletbeli gondnok jön elő. Valámint 
a consistorok közt ott áll D. János, ki 1868-ki consistor, s mint 
dézsfalvi birtokos van jelezve. 

A dézsfalvi Patakiak már a mult században nagyobb gát: 
daink kötelékében álltak. Ferencz neje Zsuki Borbára, a Szentiványi 
Zsigmond nejének, Zsuzsánnának testvére. Sándor küküllőmegyei 
alispán, 1814-ben köri gondnoknak választják s még 29-ben is kép- 
viseli körét a főtanácson. P. Károly és József 1832-ben lettek con- 
sistorok. Károlyt 1841-ben küküllőköri gondnoknak választják. József, 
a szép P. Józsi, mint a hogy a hasonnevű polgármestertől megkü- 
lönböztették, a főkormányszéknél szolgált; 1843-ban a kollegium 
felügyelő gondnokává választják, 45-ben lemondott, 1855-ben ismét 
elvállalta. A most élő id. P. László, ki sárosi birtokán él, 1859- 
től fogva consistor, 1891-ben köri tiszt. gondnok ; fia László, ki az 
őslakban él, 1887. óta consistor, Sándor, szolgabiró. 

Kis-Sárosi Sárosiak ezímere egy kardot tartó oroszlán. A. nem- 
zeti fejedelmek alatt, különösen a XVII. században országos szere- 
pet visznek. János 1601-ben közügyek igazgatója, később itélőmes- 


ter. Az országgyűlési artikulusok 1564, Györgyet 1664, Györgyet 


és Jánost 1665-ben említik. S talán ugyanaz a János 1687—99- 
ben mint itélőmester, országos főbiztos, jön elő, 1686-ban Apaffi 
portai követe; nekünk iszlói pátronusunk, s az 1729-ben alkotott 
főconsistorium egyik tagja. Cserei M. erről emlékezik meg oly gyak- 
796 fél - . 
ran. György 1796. és 1818-ban marosköri gondnok. Ferencs nyárád- 
szent-lászlói patronus, 1819-től consistor. Sajnálatunkra, névtárunk- 
ból letüntek. 

A kis-sárosi Szentkirályiak a mult század végén s e század 
elején, mint tekintélyes család utódai virágoztak. Ferencz az 1796-i 


országos semátismusba táblai ülnök, József a huszas években kir. 


táblai itélőmester. Zajos 1828-tól küküllőköri gondnok, mint ilyen 


hal el 1841-ben. Sándor 1842-ben, mint. patronus, papja ellen pa- 
naszt emelt. Az utolsók közé tartozik Jármi Dánielné, 


§ 

D) A marosköri patronusok. 


Küküllőmegyén át a székelyföldre ért az unitárismus, hol aztán 
nagyban hódított. A Nyárád mentén indult beljebb. Bár Vásárhelyt 
csak most alakult ekklézsia, Vásárhely volt az a pont, mely a mult 
század elején a minket Közt akaró hatalomnak frontot csinált. 
A királyi tábla fiai kezdték, de a Küküllők mellett, megettek álltak 
Marosszék családai. Az Iszlaiakat, káli Nagyokat, a Szentiványiakat 
tárgyaltuk, jőnek a többi családok. 

A szentiváni Gálok közül Zsigmond a század elején marosköri 
. gondnok. Veje Lázár Sámuel, a püspök fia: a huszas évek végén 

kérdezi, mi van az 500 frttal, mit apósa nekünk hagyományozott. 
Kia Elek (Tr 1847) 1832-ben marosköri gondnoknak választatott. 
Fiai Zsigmond és László, tanulótársaim. Zsigmond korán elhalt, 
Lászlónak csak leányai voltak. Elek, gálfalvi birtokos, 1887-től con- 
sistor. (L. Erd. nev. családai 93. l.) 

A harczói Gálfalviak a Zsuki, Jármi, Pálf, Szentiványi, Sala 
családainkkal jöttek rokonságba. Elek marosszéki kir. biró, 1833-ban 
kir. táblai ülnök 1830-ban marosköri gondnoknak választják. Meg- 
halt 1836-ban. Testvére Imre, 1832-től consistor, 1842-ben itélő- 
mesterré választatott, az alkotmány visszaállitásával, 1861-ben, állá- 
sát . újra elfoglalta volt. (L. Erd. nev. családai 93. Il.) 

A. vadadi, később iklandi Fülöpök részére Literati Fülöp György 
1574-ben ezimeres levelet vett; kik e században nevöket hirszár- 
nyára adták, elébb vásárhelyi lakosok, majd vajai birtokosok. Az 
első Fülöp József 1778—80-ban tordai igazgató-tanár, majd ott 
hagyva, mint ügyvéd M.-Vásárhelyre telepedett s az ország legte- 
. kintélyesebb ügyvédei közé emelkedett. Fia József, előbb szintén 
. hires ügyvéd, később az ott székelő államügyészség aligazgatója; 
kit mint iró embert, iróink során fogunk bemutatni. Wia Albert, 
1861-től consistor, hosszasan kir. tanfelügyelő, 1896-ban névtárunk- 
ban marosköri gondnok. (L. Erdély nev. családai, 89. I.) 

A pókai Jakabok közül, a huszas években elhalt Imre szer- 
zeményeit a György, illetőleg Sándor kihaltával a tordai gymnasi- 
umnak hagyományozta, de a pókai Jakabok megtámadták. 

A szentgericzei Jakabok szintén azon családok közé tartoznak, 
melyek többfelé rajokat bocsátottak ki. Törzsük Simon, a XVII. 
század elején. Az ősfészekből kikeltek közül a család fényét Jakab 
Elek (f 1897.) a történész, akademikus, az országos levéltár aligaz- 

gatója tette országossá, kinek emlékét iróink során méltatjuk. Test- 
vére József megjárta a külföldi egyetemeket, 1847 őszén foglalta el 
tanári székét kollégiumunkban; a mindjárt bekövetkezett forradalom- 
ban tűzér lett, teljesen eltünt, hosszasan várták haza Görögországból. 
Ez ágat Jakab Elek fia, József, gyergyói főerdősz folytatja. A Ké- 
nosra szakadt ágát az Udvarhelykör családai közt folytatjuk. 

A káli Nagyokról már Erdély nev. családaiban megjegyeztem, 
hogy szét vannak terjedve egész Erdélyben. A harminczas és negy- 
vencs években a Szilágyban éltek: Dániel sámsoni birtokos, kinek 
fia Sámnel; ugyancsak Nagy Lázár zsibói jószágigazgató, 1854-től 
consistor, kinek fia Domokos, krasznai birtokos, szolgabíró, 1862-tő 
consistor. A  Kolozsmegyébe szakadt ágat Nagy Lázár és Elekben 
fennebb bemutattuk. A patriában maradottak köri gondnokságot 
viseltek, consistorok voltak, miként ma is (rábor 1865 -től, (rergely 
1876-tól. 

A pókai Sárosiak ugy látszik, utolsó ivadéka Ferencz, nyárád- 
szentlászlói birtokos és patronus. Neje Jármi Judit (r 1847) 1846- 
ban jószágát, mint véghagyományt lekötötte a szentlászlói ekklé- 
siánknak 13608 frtig, majd az örökösökkel 1000 frtban elegygyezték. 


E) Az udvarhelyköri patronusok. 


Elérkeztünk oda, hol az unitarismus legszélesebb körben hódi- 
tott. Hol, miként a Pálfiaknál elbeszéltem, a négy recepta religio 
alapján a megyei tiszti karban, paritásunk nemcsak kifejezésre jutott, 
de egész a forradalomig annyira érvényesült, hogy a három alkirály- 
biró, illetőleg alispán közül egy, a kilenez dulló, illetőleg szolgabiró 
közül három, mindig unitárius volt. Minek megértéséhez szükséges 
megjegyeznünk, hogy Udvarhelyszék akkor az anyaszékből, Keresztur 
és Bardócz fiu-székekből állott. 

A Biró és Pálfiaknál elbeszéltük azt a buzgalmat, mely létre 
hozta a mult század végén a kereszturi gymnasiumot, a kolozsvári 
kollégium, s a tordai gymnasium mellé, harmadik tőbb tanodánkat. 
Mely körül különösen a Nagy-Küküllő, a Fejér-Nyikó -és Homoród 
völgyi patronusok halhatatlan érdemeket szereztek. Mint a mely 
gymnasium központositotta a kör unitáriusait, mintegy küpüje lett 
a székely vérben rejlő tehetséggel felruházott ifjak kirajzásának, hol 
papjaink, tanáraink s világi férfiaink nagyrésze iskoláztatását kezdi. 

A vallásunkat megmentő családok közül a Biró, Daniel, Pálfiak 
szereplését fennebb ismertettük, itt következnek még néhányan, 

A városfalvi Derzsiek a század elején előkelő családainkat 
népesitették. Ferencz consistor, a főtanácstól 1833-ban megbizást 
kap. Sándor mint secundanus, tanulótársam. 

A homoród-szentpáli Demények a mult század végén már con- 
sistorok. D. József egyike, kiket a főtanács 1793-ban a kereszturi 
gymnasium épitése és szervezésével megbizott. Domokos 1896-tól 
consistor. 

A szentgericzei Jakabok a század elején szakadnak Udvarhely- 
székbe. (Grergely (szül. 1770-ben, megh. 1853 febr. 28-án) 1818-tól 
consistor, 1843-ban egy népiskolák számára irt Erdély történetét 
nyujtott be a consistoriumnak kéziratban; majd egy tervezetet nép- 
bankok felállítására. Wia Lajos, neje az Iszlai László testvére 
Zsuzsánna, Udvarhelyszék főjegyzője; 1832-től consistor, 1845-ben 
a kereszturi gymnasium, 1847-ben egyszersmind Udvarhelyköri gond- 
noknak választják. Fia Gyula, ki kiment volt Garibáldihoz, Udvar- 
helyszék főjegyzője, jelenleg alispánja, 1868 óta consistor. 

A gagyi Jakabháztak közül Pál egyike azoknak, kiket a fő- 
tanács 1793-ban a kereszturi gymnasium létrehozásával megbizott. 
Zsigmond szolgabiró, siménfalvi birtokos. Gábor 1891-től consistor. 
István járásbíró, Zsigmond orvostudor Kolozsvárt. 

A városfalyvi Kénosiak törzse Samuról éppen most látom, hogy 
az 1899. évi kereszturi zsinat báljának elnöke. /erencz, mint előkelő 
ügyvéd tünik fel, a XVII. .század elején, Pécsi Simon leányát, 
Zsuzsannát birja feleségül. Zsigmond és Dávid 1793-ban consistorok. 
György 1818-ban, még 1832-ben is Udvarhelyköri gondnok. Zsigmon- 
dot 1833-ban szintén köri gondnoknak választják, meghalt 1838-ban. 
Tanulótársam István nőül veszi Sikó Annát s csakhamar egy vadász- 
fegyver véletlen elsülése miatt fiatal nejét özvegyen hagyja. Fia 
Béla 1865-től consistor, majd Udvarhelyszék főjegyzője, most nyu- 
galomban van. Fia István megyei tisztviselő. 

A. kissolymosi Konczok közül János irta be magát legfényeseb- 
ben történetünk lapjaira nagy alapitványával, kiről a fundátorok 
közt emlékezünk meg. György mint a háromszéki borosnyai, Lajos 
mint az udvarhelyszéki szombatfalvi birtokos halt el, mindkét test- 
vér fiutód nélkül. Egy másik ágban Ádám jószágigazgató fia Imre 
a nagy alapitványozó Jánostól örökölt birtokán, Csigmon él. 

A. kissolymosi Mátéfiak rajt bocsátottak Kolozsvárra. Augusz- 
tinovics nagy alapitványozónk anyai ágon a családhoz tartozott, mint 
ilyen nyugszik Kis-Solymoson. István azon bizottság tagja, melyet a 

keletkezésnek indult kereszturi gymnasium épitésével, létrehozásával 
a főtanács megbizott; 1818-ban Kereszturköri gondnok s egyszer- 
smind a gymnasium buzgó felügyelő gondnoka. 

A homoród-almási  Mihályok közül János, Udvarhelyszék 
hatalmas alkirálybirája, 1818-tól a kereszturi gymnasium fáradha- 
tatlan gondnoka ; 1834-ben kir. táblai ülnök, meghalt 1836-ban; 
helyébe P. Horváth NWerenczet választják. Mihály György Bias Ist- 
vánnal alapitói a m.-vásárhelyi ekklésiának, 1839-ben sürgetik a 
templomhely megadását. 

A gagyi Miklósiak közül [István az 18530-ki dombói zsinaton 
jelen van. Károlyt, tanulótársamat 1838-ban a secundánusok exac- 
tornak választják; 1861-től consistor. 

A siménfalvi Pakótok a század első felében számot tevő állást 
foglaltak. Az utolsó István, mint a keresztruri gymnasium pénztár- 
noka halt el a hetvenes években. 

A musnai Ürmösiek nevét Samu, kolozsvári ügyvéd és 
jószágigazgató tette hangzatossá. Nagy és nyilt házat vitt, azon 
unitárius jelleggel, hogy valamennyi angol vagy amerikai hitroko- 
nunk Kolozsvárt megfordult, első volt, ki vendégszeretetével elhal- 
mozta. Wia JMiklós, 1874-től consostor, tollával a miniszterelnöki 
irodában, Lajos 1880-tól consistor, publicista és történetiró, az iro- 
dalom terén, (ryula, 1886-tól consistor, mint pesti tanár, Jenő 1888 
óta consistor, mint a kolozsmegyei báréi birtokos folytatják a szellemét. 


W) Háromszékköri patronusok. 


Udvarhelyszéken át Erdővidékére jutottunk, Bardóez fiu-széken 
át a Háromszékhez számitott Erdővidékre, melynek déli része Miklós- 


Jár fiúszék nevezettel Háromszékhez tartozott, honnan annyi jele- 


sünk származik. Nagy-Ajtáról Kriza János püspök, Kovács István 
történész,  Bölönből a Mikók, Sikók s bölöni Warkas Sándor az 
cszakamerikai utazó. S onnan bejutunk Háromszékre, hol Bethlen 
Gábor terjedésünket megakasztotta. 

Az akkor KFelső-Fejérhez számitott ürmösi Maurereket, a sepsi 
Szentiványiakat, Sikókat már bemutattuk; az egykori gyalog és 
huszár családokból kiemelkedetteket, mint a Berdéket, később hoz- 
zuk, pár családot mégis felemlítünk. 


A nmagyajtai Dónáthok a hangadó családokhoz tartoztak Erdő- 


vidéken. A hazafias mozgalmak harezosai. Az unitárius Székely 

Mózes fejedelem pártján állanak, János 1603-ban fogságra jut. István 
mint primor lustral 1635-ben. György és Pál ott harczolnak a 
Rákóczi forradalomban. Végsarjaik Sepsi-Miklósvár köri gondnokok. 
István mint köri gondnok hal el 1795-ben. Mihály az 1818-iki 
sematismusban már köri gondnok. Meghal 1832-ben azzal a vég- 
hagyománynyal, hogy jószágát D. György májor fiának, Lajosnak 
inseribálja 20,000 frtban, de azzal a záradékkal, hogy ha a Dónáthok 
kihalnak, a status örökölje. D. Ferencz perrel megtámadta. D. György 
1844-ben ajánlatot tett a főtanácsnak, hogy folytassa a pert, 1/;-el 
őt elégítse ki, de nem fogadtatott el. D. Mihály (f 1845) 1832-től 
consistor, később szintén köri gondnok, 1841-ben még jelen van a 
kövendi zsinaton. 

A nagyajtai Henterek emlékezetét sem szabadna átadni a fele- 
dékenységnek, bár végsarjuk a század elején kihalt. S felderitendő 
volna összefüggésök a század közepén kihalt sepsiszentiványi báró 
Henterek s a maig is élő Henterek családjával. 

A kökösi Kökössiek szintén buzgó hiveink. András az 1796. 
orsz. névtárban kir. táblai ülnök. József 1830-ban jelen van a dom- 
bói zsinaton. Ugylátszik, kiszakadtak Háromszékről. Sándor (r 1897.) 
küküllőmegyei haranglábi birtokos, 1866-tól consistor. 

A bibarezfalvi Szolgák magok közé számitják-e azt a Mihály 
ügyvédet, ki Adamosról 1773-ban nekünk adakozott, nem tudom. 
Kiket ismerhetünk, János, a marosvásárhelyi ügyvéd, jogász tekin- 
tély, kitől 1833-ban jogi munka jelent meg. Sz. Imre a harminczas 
években határőrezredi kapitány, ki 42-ben velünk van. Jánosnak 
egy fia volt, Miklós (1817—82) tanulótársam, kiről mint verselőről, 
az irók közt fogok megemlékezni, bibarezfalvi birtokos, később kir. 
táblai ülnök. Három gyermeke maradt, Vilma, Irén és Mihály. 
Ideszámit Sz. Gábor vargyasi birtokos, ki 1876-tól consistor. 

A. körispataki Zibáldok a század elején a határőr székely ezre- 
deknél tiszti rangot viselnek. Az 1832-iki zsinaton panaszt emelnek, 
hogy a katonaviselt székelyek patronusi széköket elfoglalják. István 
mint a sepsi-miklósvárszéki gondnok hal el 1821-ben, kit ez állás- 
ban Imre követetett, ki már 1818-ban mint köri gondnok jön elő. 
Mihály 1840-ben mint köri gondnok esküt tesz le. Ignácz, mint 
secundanus, tanulótársam volt. 

Tibáld Mihály fogarasi járásbíró, ki 1865-től consistor, 1896- 
ban köri gondnok, szentgericzei birtokos. 

G) Az abrudbányai patronus családok. 


Itt szintén meg kell hajtanunk zászlóinkat. Fejérmegyének ott 
a véghatárán, az aranyhegyek között, annyira elszigetelve, hogy a 
nép ha felénk indult, azt mondta, megyek az országba, két ekklésiánk 
áll fenn, Abrudbánya bányaváros, Verespatak bányászhelységben. 
Távol az ország központjától, sok nehéz időket éltek s maig is 
hiveink maradtak. 

Az unitarismusnak keletkezése óta hivei. Abrudbánya akkor 
mindjárt nyomdát is állitott, hol Comedia Balassi Menyhért árulta- 
tásáról 1569. megjelent. Mária Terézia korában 1753-ban szintén 
támadják templomát a katholikusok részére. Kérelmeznek, Bécsben 
járnak, hasztalan, 1778 mart. 7-én templomjukat a katholikusoknak 
átadták. De kivitték azt, hogy az udvar uj templom épitését meg- 
engedte s némi kárpótlást biztositott. Ugy kezdték mostani temp- 
lomukat 1793 aug. 1-én épiteni. 

Most, 1898-ban, a templom százéves fenállása ünnepélyére 
ünnepély tartatott, a füzet, mely leirva hozta az ekklésia történetét, 
felsorolja jóltevőit, kik 1648-tól templomi edényeket adományoztak : 
köztök a Szörös család megy elől, kik közül Szörös Anna Szabó 
Simon eurátor neje az első, 1738-ban, ki Verespatakon stompot kezd 
adományozni, mit aztán többen követnek, a szintén nagy szerepet 
játszó  Mártziak malmot adományoznak s megalapitják a virágzó 
ekklésiát. 

Ezen hős családok nagy része korunkra lejött. A Gedő csalá- 
dot ismertettük, az ős családok közül bemutatjuk a következőket. 
Rendesen a Verespatakon üzött aranybányászat élén haladtak, városi 
tisztségeket viseltek. 

Az Árkosiak talán dézsfalviak, de már ott állanak a mult 
század utolsó tizedében újabb templomunk épitésénél. Zsigmond 
1794-ben consistor, Az újabb nemzedék a Maros partján birtokot 
szerez, 8 kezdenek levonulni. Kortársaim Lajos és Károly  secun- 
dánusok. Az utóbbi 1853-ban econsistor. A legújjabb nemzedékből 
dr. Árkosi (ryula közjegyző Dicső-Szent-Mártonban, 1886 tól, Béla 
bányatiszt Körmöczbányán, 1889-től, Lajos vasuti hivatalnok Kolozs- 
várt, 1892-től consistorok. 

A Fikkerek törzsökösök. Márton 1680-ban ezüst kannát aján- 
dékozott az ekklésiának. NF. Ferences kortársamat a forradalomban 
az oláhok ölték meg. Leányát Mikó Sámuel vette el, kinek keze 

után a Mikók Abrudbányán ismét otthon lettek. Fia Béla, előbb 
szászsebesi, majd kolozsvári erdőigazgató, Abrudbányaira eserélte 
nevét, mint ilyen halt el Kolozsvárt a kilenezvenes évek elején. F. 
János alsófejéri köri gondnok 1841:ben. 

A Geleiek szintén ott állanak abban a küzdelemben, melyet 
az abrudbányaik vívtak, hogy templomukat Mária Terézia el ne 
vétesse; ott állanak újjabb templomuk épitése támogatásánál. Gelei 
József forditotta németből Halló boldog estvéit, mi gyermekkorunk 
kedves olvasmánya volt, mi 1788-ban jelent meg. Fia lehetett József, 
ki a század elején akadémiákon járt, majd abrudbányai senator, 
1851-ben aranyosi köri gondnok. Az újjabb nemzedékből (Gyula 
bányatiszt Maros-Ujvárt 1865-től consistor, fia Gyula, tanuló. Dr. 
G. Lajos bányatiszt Radnán, 1892-től consistor. 

A. bölöni Mikök attól a Mátétól jöttek le, ki 1650-ben taná- 
runk volt, rég szakadhattak a székelyföldről Kolozsvárra, Abrud- 
bányára. Abrudbányán Sámuel a mult század közepén az ekklésiának 
300 frtot adományoz. Részt vesznek a régi templomukért való küz- 
delemben s újabb templomuk létrehozásában. Tekintetes M. Lőrincz 
1779-ben a tordai gymnasiumnak 100 frtot adományoz. Két leánya 
volt, egyik Fikkerné, a másik, Mária, alsójárai Pápai Sándorné, ki 
1830-ban a püspökök részére véghagyományoz. 

A Kolozsvárra szakadtak közül, András fia Sámuel, bölöni tanitó, 
ennek fiai Mikó Sumu Kolozsvárt bányatanácsos és testvére Lörincz, 
ügyvéd, jogtanár. A. huszas években tanulnak. Samu 1821-ben 
kérelmezi, mentsék fel a német tanulása alól; Lőrinezet 1829-ben 
akadémiára választják, de nem fogadja el, kit, mint tanárt később 
ismertetünk. Sámuel elvette Fikker Ferencz leányát, Karolinát, kivel 
a Mikók Abrudbányán ismét felújjultak. Fiai közül Béla bánya- 
tiszt Nagy-Bányán, 1868-tól, Dezső Abrudbányán birtokos, 1876-tól 
consistorok. Lőrincz fiai közül Miklós kuriai bíró Budapesten, 1867- 
től, Imre kir. táblai biró Kolozsvárt, 1874-től szintén consistorok. 
S egy még ifjabb nemzedék keletkezik. 

A laborfalvi Nagyok a század elején szakadnak Abrudbányára. 
Nagy Pál ugyanis 1801—4-ben abrudbányai pap, lemond s lett 
városi tanácsos. Fia Károly, szintén tanácsos s az én kedves emlékű 
kurátorom, ki mint legátust, 1841-ben fogadott asztalánál. Fia Nagy 
Károly, orvos, tölti be atyja után a kurátori tisztet. Irtam volt, de 
sajnálatunkra 1898. jul. 28-áról halálát, s családja sirba vitelét kell 
feljegyeznünk. 

A Rákosi Nagyok Nagy neve már csak történeti emlék. R. 
Tlona 1711-ben aranyozott ezüst tányért ajándékoz az Ur asztalára. 
Rákosi Nagy József, mint az ekklésia gondnoka, köti meg a temp- 
lomot épitő vállalkozóval a szerződést 1793-ban. Özv. R. N. Péterné 
Koncz Judit 1805-ben 300 frtot hagyományoz. R. Károly és István 
kor- és tanulótársaim. István 1853-tól consistor. 

Abrudbányától nem válhatunk meg a nélkül, hogy az Ürmösieket 
fel ne említsük, melyből a fiatal nemzedék hivatalnok. S ne emlé- 
keznénk meg Ürmösi Lajosról, kiről at Ekklesia templomának száz 
éves jubileuma alkalmából kiadott emlékkönyv 46. lapja mondja el, 
hogy Abrudbányát a havasok népe 1849. máj. 9-én kipusztitotta, 
papunkat Füzi Ferenezet megölte. S , Ürmösi Lajos öreg atyánkfia 
mint egy ős próféta teljesitette a papi teendőket, imádkozott, keresz- 
telt, temetett", mig aztán 1852-ben papot vihettek. 


xk 


S én a midőn megmentő s patronus családaink bemutatásától 
megválunk, magam érzem első sorban, hogy sok érdemes atyánkfiát, 
hogy egyet emlitsek, Szentkirályi Árpádot, volt országgyűlési kép- 
viselőt, 1868 óta consistort, 1896-ban kereszturköri gondnokot — 
hová sorozni nem tudtam. S hiányzott nekem az életidő, hogy fel- 
számolhassam az ujabb nemzedéket. 

Valamint a királyhágóntuli hitrokonaink, a budapesti, hód- 
mezővásárhelyi, orosházi, mezőberényi eklésiánikkal szemben is — 
ifjabb vállakra hagyom az utánpótlás fárasztó munkáját. 


KöváRgy LÁszLó. 


KEL 


A hit virágai. 
Imák a nők számára. 


(Karácsoni ima.) 
XXIX. 


A hála szent érzéseivel borulok le királyi széked zsámolya 
előtt, egyetlen egy igaz Isten, az ur Jézus Krisztus születése emlék- 
ünnepén, — mert a te kegyelmességed ragyog ama fényes csillag 
tündöklésében, mely vezette a, bölcseket és pásztorokat egyaránt. Ujjá- 
. születésem ünnepe ez a lelki életre. 

A. butaság, a babonák, a vadság sötét éjszakája borongott az 
embervilág milliói felett, — a gyülölet, boszu, vérengzés iszonyatos 
csatái dühöngtek a föld lakói között, mig fel nem ragyogott kegyel- 
med a Jézus nagy szellemében, mely ujjá szülte a bünbe merült 
világot. . I 
3 Oh hála néked én édes jó Atyám, hogy elküldötted a szaba- 

ditót az idők teljességében. Oh hála néked ama szeretetért, mely lett 


minekünk Istentől igazság, szentség és váltság — kiben a te lelked 
megnyugodott s a kinek nevén kivül mincs más név, mely által kellene 
megtartatnunk. 


Örvendez az én lelkem én mennyei Atyám a te uj szövetsé- 
gedben, melyet angyalok zengő ajkai adtak hirül a világnak; s 
mint egykor angyalaid ugy én is örvendezve zengedezem a kará- 
csoni szent ünnepen: dicsőség a magosságos mennyben Istennek, 
békesség e földön s az emberekhez jóakarat. 

Beteljesedik szivem, lelkem a boldogság édes érzetével s a 
karácsoni ünnep ezer szent emlékei, eseményei, legendái hitté szen- 
tesülve örömhangokban törnek ki rebegő ajkaimon : , Örvendj egész 


1 1—XI. megjelent az 1894—95. évf.-ban, XII. 1891. évf.-ban, XIII-XIV. 
1898. évf. XXII XXVIII. 1899. 3. füzetben. 

föld az Istennek és énekelj szép zengéssel", mert megszületett, a 
kit Isten igért s a próféták ajkai hirdettek — a megtartó, ki az 
ur Jézus Krisztus, a Dávid várossában. 

Oh engedd én mindenható Istenem, hogy mint egykor a pusz- 
ták pásztorai, én is szent lelkesedéssel siessek az én megváltó Jézu- 
somhoz. Az élet szövevényei között add nekem utmatatóul ama 
fényes csillagot, — hitem igazságait, — mely Jézushoz vezessen s 
nála megtartson ne csak e szent ünnep napjain, hanem mig földi 
bujdosásommnak napjai tartanak. 

Segélj meg engem jó Istenem, hogy mint ama keleti bölcsek 
előhozván az ö kincsöket, adának Jézusnak ajándékot, aranyat, töm- 
jént és mirhát, bemutathassam én is lelki kincseimet trónusod előtt 
Jézusom születése ünnepén, melyeket hitembe tőle nyertem s melyek 
egyedül lehetnek kedvesek előtted oh igaz Isten, mind a melyek- 
ből megláthatod, hogy lélekben és igazságban imádlak tégedet. 

Oh segélj meg engem jó Istenem, hogy az én megváltó Jézu- 
somtól se élet, se halál soha el ne szakithasson, hogy ez által 
mutathassam ki hálámat is emléke iránt, mert ő tanitott meg, hogy 
téged ösmerjelek egyedül való Istennek, szerető édes Atyának s ember- 
társaimat testvéreimnek, ő tanitott, hogy ugy cselekedjem másokkal, 
mint a hogy óhajtom, hogy mások is velem cselekedjenek. 

Oh segélj meg jó Istenem, hogy a te szent fiad szellemével 
naponta jobb és tökéletesebb lehessek, hogy kibontakozhassam az 
emberi gyarlóságok rabságának kötelékeiből, hogy lehessek, mint a 
te választottaid : világosságnak gyermekévé, mert nem adatott nekem 
a szolgaságnak, hanem a szabadságnak lelke. 

Oh emlékeztess hathatósan jó Atyám, különösen e szent ünnep 
napjain, hogy azért született az ur Jézus: hogy választana magának 
kiváltképpen való népet, jó cselekedetekre igyekezőt. 

Segélj meg édes jó Atyám, hogy szivem érzése, lelkem gon- 
dolata és életem egész cselekedete és folyamata az angyalok magasz- 
tos hymnussává olvadjon össze: dicsőség a magosságos mennyben 
Istennek, békesség e földön s az emberekhez jóakarat. 


pe 
(Nagy-pénteki.) 


Zokogó keservekkel keresem a te igéidet,  bölcseségedben 
megfoghatatlan Isten! Oh mert e nap emlékezete borzasztó eseményt 


t 

. juttat eszembe, a melyre gondolva, megdöbben az én kebelem a 
. rémület miatt, miként a föld megrázkodott akkoron ; gyászt ölt 


magára az én lelkem, miként a természet gyászba borult, hogy 
elfedezze az emberi hálátalanság iszonyatos tettét. Oh e napon 
aratott diadalt a gonoszság az igazság felett. Oh, e napon vona- 


. totú keresztre az ártatlanság a vért szomjuhozó vadság által. 


Az a homlok, melyben az emberiség megváltásának magasztos 
eszméi születtek, tövis-koszorutól vérezik. Azok a kezek, melyek 
annyi szenvedőnek égető könnyeit letörölték a vigasztalás kendő- 
jével, most vasszegekkel vannak áthasogatva. Az a nemes sziv, 


. melyben a mennyei szeretetnek angyalai lakoztak az emberi nemzet 
. boldogitására, most lándsa élétől van megrepesztve. 


Bizony nem csoda mindenható Isten, ha megrázkodott a föld 
és gyászt öltött magára a természet ez iszonyu esemény látására, 
hiszen engemet annak emlékezete is mély borzalommal tölt el és 
keserü könnyeket facsar ki szemeimből. 

Oh hát ily keserü pohárt kellett-e kiüriteni Isten választott 
emberének ? . . . Oh, hát ily iszonyatos halált kellett-e szenvedni 
az ártatlanságnak? Oh, hát ez-e a jutalma az igazságnak ? 

Megdöbbennék Uram a te végtelen hatalmadtól, ha nem tud- 
nám, hogy a Jézus rettenetes halála bölcseséged különös eszköze 
volt. Mennyire elrettentene Jézus halála engemet az igazságtól, 
ha nem  ösmerném annak örvendetes következményeit. Mily 
könnyen hatalmába ejthetne a  kisértő Jézus halála által, ha nem 
tudnám, hogy éppen e halál által nyert és adott nekem is örök életet. 

Uram, a te utaid nem olyanok, mint a mi utaink és te böl- 
cseséged, mint a mi  bölcseségünk. A szenvedések sziklájából 
fakasztod üdvösségünk üditő forrásait s a méltatlan halál rémületé- 
vel nyitod meg a halhatatlanság csarnokát. 

Meghajlok Uram böleseséged előtt a Jézus keresztje mellett 
is s áldom kegyelmedet, hogy nem hagytad sokáig a gonoszság 
hatalmát örvendezni az igazság elnyomatásán; áldom böleseségedet, 
hogy nem engedted meg, hogy mi szent, az  rothadást szenved- 
jen, áldom hatalmad itéletét, hogy az igazság diadalmában feltáma- 
dását mutattad az eltemetett nemes küzdelmeknek. 

Oh hadd ömöljenek össze e mai napon az öröm és fájdalom 
könynyüi, mert ma végeztetett el minden: ma dicsőittetett meg az 
embernek fia. 

Tanits, oh tanits Istenem, a Jézus szenvedéseivel : békén 
türni az élet rettenetes csapásait; rendithetetlenül hinni a te bölcs 

gondviselésedben, tudván azt a Jézus tanitásaiból, hogy te minde- 
neket az én javamra igazgatsz. Amen. 


XXXI. 
(Husvéti.) 


Repeső örömmel borulok le jóságod előtt én mindenható Iste- 
nem, hogy hála áldozattal imádjam atyai kegyelmességedet, mely 
megdicsőitette magát a Jézus erőtelenségében, midőn a tünő élet 
romjaiból uj életre, halhatatlanságra hivta. 

Oh engedd édes Istenem, e szent husvéti ünnepen, mindenek 
felett az igazság diadalmát, örök életét látnom. Nyisd meg a te 
fényes egeidet erőtelen gyermeked szemei előtt, hogy láthassam a 
szent eszmék harczosát, a ki megfeszittetett, meghalt, koporsóba 
záratott, de a ki dicsőségesen feltámadott s a halhatatlanság egében 
jobbod dicsőségére felmagasztaltatott. 

Oh, hadd halljam ma mindenek felett a szent eszmék feltá- . 
madásának diadal énekét a Jézus feltárt koporsója mellett, az 
angyal ajkairól: miért keresitek az élöt a halottak között? — Nin- 
csen itt, feltámodott ! s 

Oh hála néked jó Atyám, hogy diadalmat adtál az életnek a 
halál felett, hogy megtörted a koporsó fulánkját s nem engedted 
meg, hogy a mi szent rothadást szenvedjen. 

Betelik lelkem a halhatatlanság örömével, — megszentesülni 
érzem érzéseimet s miként husvéti angyalodnak, felzendül az én 
ajkamon is halhatatlanságunk öröméneke : 

, LDövis koszoru, fa kereszt, 
Rémképetek már nem ijeszt, 
A halhatatlanság egén 

Kgy fényes csillag int felém : 
Feltámadunk ! !" 

Oh, mi édes boldogság áradoz lelkemben ama biztató hit 
édes tudatában, hogy a halál nem ül örök diadalmat felettem, mert . 
a koporsó egy uj életnek ajtaja a mennyország küszöbe felett ! ! 
Minő boldogító annak tudata, hogy a földi élet csalódásai, keservei 
s annyi méltatlan bántalmak a te gondviselésedben oh Isten, csak 
eszközők, melyek fájdalmasak és rettenetesek bár, de a melyek még 
is az én jövő boldogságomat alkotják meg. 

Oh engedd édes jó Atyám, hogy a jövő élet édes hitének 

csillagát szüntelen szemeim előtt ragyogni lássam, hogy annak biz- 
tató sugárai megszünés nélkül emlékeztessenek magasabb hivatásomra, 
kötelességeim öntudatos teljesítésére, hogy már itt e földön a meny- 
ország lakója lehessek. 
ESSXEXNTG 
(Huswvéti ima) 
A gyász nagy péntekén 
Jézus rettentő szenvedéseit 
Vigasztalan késervvel siratám. 
Hitem megingott s félve reszketék 
5 a gyarlóság remegő ajkival 
Szentségtörő szavakkal kérdezém : 
Örök igazság Istene! 
Hogy nézheted a gyilkosok müvét? 
Hogy nézheted, hogy legszentebb fiad, 
Ki büntelen, hiv és igaz vala, 
Kereszthalálnak égő kinja közt 
Végezze bé ártatlan életét? . . . 
Szentharagod sötét felhőiből 
Elfogytak-e sujtó villámaid 
Hogy le nem sujtod karjait, 
Kik szent fiadra vakmerőn 
Ily durva bántalommal emelik ? 
kk 15 He 
Igy siratám a gyász nagypéntekén 
Jézus rettentő szenvedéseit! 
S ma -. ... "husvét: ünhepén ? — 
Határt nem ösmer örömem. 
Ma lelkesedve hirdetem : 
VFeltámadott szent bajnokunk, 
A mi megváltó Jézusunk. 
Halálbilinese megtörék — 


Hozsánna hangzik szerteszét. 
xk 


A butaság nem győzhetett, 
Bár eszköze volt a kereszt, 
A. koporsó nehéz "kövét 


Az angyalok széttördelék . . . 


15 
Keresztény Magvető 1899. 

Örüljetek, örvendjetek, 

Kik szent eszmékért küzdetek : 

Az eszmék halhatatlanok, 

Mint örök fényü csillagok. 

k 
Csak egy mi busit, szégyenit : 
Kicsiny hitem! . . . hogy kételkedni mertem 
Egy pillanatra bár 
Te benned, Istenembe, 
Hogy szembe szálltam botorul 
S kérdőre vontam ezéljaid, 
Hogy mért nem sujtsz villámaiddal 
A gyilkosok közé, 
Kik a megváltót kinozák ? 
Pedig tudhattam Jézusom 
Szent tanitásiból, 
Hogy ő csupán nagy szenvedések kinjain 
Keresztül törve juthat égbe fel. 
A békét mindig harez előzi meg. 
A dicsőségnek ára győzelem. 
Egy nemes élet önfeláldozása 
Vezethet csak halhatlanok közé 
Az örök élet csarnokába. 
S kiket az Isten igazán szeret, 
Meglátogatja szenvedésivel — 
És megpróbálja mint aranyt a tüz. 
De kik viszont az Istent szeretik, 
Azoknak minden — élet és halál, 
Kin, szenvedés, égő keserv —- 
Javukra szolgál egyaránt. 
Oh édes Istenem ! 
Ajkam panaszra nem nyitom, 
Meghajlok jóságod előtt. 
Mosolygjon bár az ég felettem, 
Vagy gyászfelhők dörögjenek, 
Utadban többé nem kételkedem. 
Bölcs vagy te Isten, bölcs s tökéletes! 

Gondviselésed szent s hiánytalan. 
A szenvedés szuró- tövissei 

Fejlesztik üdvöm szép virágait. 
Javamra szolgál hittel bu s öröm. 
A gyász halál: uj élet kezdete. 
Az elhintett mag, hogy kizöldülhessen -—- 
Előbb elrothad a föld kebliben. 

Oh hála néked édes Istenem, 
Hogy szent fiad legyőzte a halált 
S az örök élet édes szent hitét 
Örökség gyanánt hagyta mireánk. 
E bit emel fel a csapás között. 
Ez edzi meg a lankadó erőt. 
Fényt gyujt a szenvedések éjjelén 
És a halál jégkarjai között 
Szelid álommal zárja be szemem. 

Én Istenem! emeld tekintetem 
A természet muló virányiról 
Égi hazámnak csarnoka felé. 
Add értenem a földi jelenést, . 
Hogy nagyság, fény, rang, hir s dicsőség : 
Tünő szivárvány, hervadó virág. 
Örök csupán csak lelkem kincse lesz, 
Mit szent hitem igér s megad, ha itt 
A földi lét keskeny határi közt: 
Erényben mindhalálig hiv teszek, 
S bün felett győzelmet aratok. 

Oh töltsd be lelkem édes Istenem. 
Az. örökélet hitreményivel. 
Tárd fel egednek fényes ajtaját, 
Mutasd meg Jézust, ki feltámadott, 
És angyalid közt a hiv lelkeket, 
Kik égi koronával fénylenek : 
Hogy már e földön églakó . legyek 
S egy vágy, ohaj hevitse szivemet : 
Ugy élni, türni hitben szüntelen, 
Hogy menybe jussak én is egykoron, 
Hol uj élet reménye vár reám. 


— Ezekben hallgass meg Atyám ! 
Amen. 

A kijelentés forrásai. 
(Egyházi beszéd. ") 


Alapige: ,A titkok a mi Urunknál Istenünknél 
vannak : a kinyilatkoztatott dolgok a 
miéink és a mi fiainké mindörökké". 

5 Mózes XXIX. 29. 


, Gondolkozom, tehát vagyok" — szól a bölcs komoly méltóság- 
gal, miközben keble olyan, mint a sima tó, a melynek tiszta tükrében 
meghitten ölelkezik az ég s a föld. Fent és alant, közel s távolban 
csönd és nyugalom. , Lenni vagy nem lenni" — töpreng a világfájdal- 
mas királyfi, miközben keble olyan, mint a háborgó tenger, a melynek 
csapkodó hullámai merészen ostromolják a földet és eget. Fent és alant, 
közel s távolban vész és pusztulás. , Bánom, hogy teremtettem az em- 
bert" — hangzik az isteni szózat, miközben a zenith dicssugárzó hom- 
loka elborul. Bántja a nagy Alkotót a: bölcs merev nyugalma épugy, 
mint a töprengő kinos vergődése. Az Isten csak összhangzatos lelkekben 
gyönyörködhetik. Avagy mit szólnánk mimagunk egy zenedarabhoz, a 
mely mind csupa szünetekből, vagy csupa futamokból állana? — Hadd 
tartsa be kimért pontossággal a bölcs az ő szünetjeit, hadd ugorja át 
tetszés szerint a töprengő az ő futamjait: — mi, kedves Atyámfiai, 
igyekezzünk a lét örök kérdéseinek egyes hangjai között megtalálni a 
boldogító összhangot. Ugy is a titkok a mi Urunknál Istenünknél van- 
nak, a kinyilatkoztatott dolgok pedig a miéink és a mi fiainké mind- 
örökké. 

Ezek a titkok nincsenek és talán nem is voltak soha a halandó 
előtt örök tilalom pecsétjével lezárva. S ha szintén úgy lett volna is, 
az ember koronkint fedezett fel egy-egy sugárt, a melynek segitségé- 
vel sikerült neki a titoknak egy részét megtudnia a nélkül, hogy a 
pecsétet erőszakos kézzel tépte volna fel. Ezek a sugarak, a melyek 
az égből az emberi kebelbe s viszont az emberi kebelből az égbe lövell- 


" Elmondatott a jul. 2-iki Főtanács alkalmával. 


mamut 

nek, nemzedékről-nemzedékre, növelik a kinyilatkoztatott dolgok számát, 
a melyek a miéink és a mi fiainké mindörökké. 

Ezek a fénysugarak voltak régen, ezek ma is, és ezek lesznek 
mindenha a: kijelentés forrásai. 

Névszerint: I. a vallás, II. a tudomány és IIT. a művészet. 

Mig azért ezekről, veletek együtt, röviden elmélkedem, kisérjen 
becses figyelmetek ! 


JT 
A vallás, mint a kijelentés első forrása. 


Ha szivünkre teszszük kezünket és annak dobogását érezve, annak 
sugallatára hallgatva, óhajtjuk megérteni a világot és az emberiséget s 
azt a magasztos czélt, a melyre mindkettő törekszik, az érzelem és 


. kedély birodalmában vagyunk. Ennek magaslatain és mélységein egy- 


aránt találkozunk. a teremtővel, a ki előttünk egységes és oszthatlan 


. fenségben jelenik meg, éppen mint maga a világmindenség. Régen köd, 


vagy lángoszlop alakjában vezette övéit az élet kopár sivatagjain keresz- 
tül az igéret földe felé, a mint.az ősi vallásos kedély jónak látta kiszí- 


. nezni. De mi történik akkor, ha mint vert hadsereg szétoszlik a köd, 


és önmagát emésztve, elhamvad a láng? A jelt kivánó nemzetség kéré- 
sét az Ég visszautasítja s titkon is javát munkálva, önmagára utalja, 
hogy ki-ki saját erőit értékesítve, tévedésein okulva, kisértéseit legyőzve, 
hosszas bolyongás után találja meg önönmagát, élte czélját s az ő Istenét. 

A vallásos kedély évezredes tapasztalataiban, minden század és 
minden nemzedék egy-egy titoknak fátylát lebbentette föl és a kinyi- 
latkoztatott dolgot, mint szent hagyományt, az utókornak őrizetére bizta. 
Igy lett, az idők és események kedvező fordulata következtében, a házi 
és nemzeti istenek czivakodó csoportja helyett, a végetlen szellem a 
világ urává; igy lett a boszuálló Jehovából a mi mennyei édes Atyánk, 
a ki kihozott minket a szolgaságnak házából és fiaivá fogadott. Igy 
lépett a törvény betüi helyébe az elevenitő lélek. Igy lett az üres szer- 
tartások és füstölgő áldozatok divatja után az alázatos sziv és a töre- 
delmes lélek: az Ur előtt kedves áldozat. Igy váltotta fel a régit az 
új, Mózest a Krisztus, Buddhát Mohamed. § igy lett a vallás a kije- 
lentésnek első forrása. 

Már a. felhozott mozzanatok is a mellett tanuskodnak, hogy a 
vallás sem képez kivételt az általános és fokozatos fejlődés törvénye 
alól. Elképzelhető tehát, hogy mennyivel üdvösebb volna az egész emberi- 

ségre, ha vallásos életműködésében nem bénitaná meg az elavult dogmák 
durva fegyverzete, és ha az a fényforrás, a mely a "vallásos kedélyből 
sugárzik ki, nem szorittatnék a rideg felekezetiesség szűk börtönfalai 
közé. Ez a felfogás, természetesen, még ritka helyen tartozik a kinyi- 
latkoztatott dolgok diszes csoportjába, hogy aztán a miénk és a mi 
fiainké legyen mindörökké. Oh, még sok, igen sok helyen uralkodik 
az ösztönszerü, vagy a mi még ennél is roszabb — a mesterségesen táp- 
lált babonás félelem, a mely a titokzatos félhomály között nagyobb 
biztonságban érzi magát, mint Istennek szabad ege alatt. Pedig kihez 
közeledhetnék az ember, ha mindjárt annyira erényes, ha mindjárt 
annyira bűnös is, nyiltabb és leplezetlenebb őszinteséggel, mint az ő 
Teremtőjéhez! mikor ugy is tudja, hogy a titkok ő nála vannak és ő 
azokat a szerint, a mint magunkat arra érdemesitni kivántuk, bölcs 
belátással rendelkezésünkre bocsátja. 

Valóban, végzetessé válhatik korunk irányára és magatartására is, 
ha az embert az ő Istenével szemben továbbra is tartózkodónak neveljük 
s fülébe mennydörögjük, hogy igy meg ugy megver az Isten, ha ezt s 
meg ezt nem teszed. Az Isten, a ki szeretet, az ilyen emberi találmá- 
nyokra nem sokat ad s az ember is könnyen tulteszi magát rajta. Ne 
a büntetéstől való félelem, a Mindenható botja és vesszője előtti gyáva 
meghunyászkodás, tegye az embert vallásossá és erényessé; hanem a 
tisztelet, a vonzalom, a melyet ébreszt mibennünk a mennyei Atya 
jóvolta, sorsunk iránt való érdeklődése és szeretete. S vajjon ez a határ- 
talan tisztelet és vonzalom az Isten iránt, csupán egyes kiváltságosok 
tulajdona lehet-é? Hasonló szellemben vezetve, az emberiség zöme is 
helyes tudatára ébredne kötelességeinek Isten, embertársai és önmaga 
iránt 8 nem kellene oly sokáig tapogatódznia a setétben, oly sokáig 
bolyongania a pusztában, nem kivánkoznék a szabadság földéről, hol 
jogai és kötelességei vannak, vissza a szolgaság házába, hol kötelességei 
annak ugyan, de elkoboztatnak legszentebb jogai. 

Ebből a szellemből táplálkozva, a vallás továbbra is első forrása 
lehet a kijelentésnek. A világ eredetére, a teremtő czéljaira, multunk 
emlékeire, jelen küzdelmeinkre és a jövő kilátásokra, a maguk  össze- 
ségében, kedvező fényt derithet. A porból sziklahősöket teremt, igaz 
jallásosságnak buzgó bajnokit, kik egy munkás életnek összes kincseit 
hozzák a felvilágosodás és nevelésügy oltárára. A vallás, mely nem 
zárkózik jól-roszul erőditett sánczai mögé, hanem egy világot ölel át a 
testvériesség áldó karjaival; nem választ ki egyeseket örök üdvösségre, 
másokat meg örök kárhozatra, hanem azt akarja, hogy mindenek az 


Va e mi vettádl 

igazság ismeretére jussanak: az ilyen vallás sohasem lesz féltékeny a 
titkokra, melyeket már kinyilatkoztatott; sőt örül, ha versenyez vele. 


II. 
A tudomány, mint a kijelentés második forrása. 


Ha agyunkra teszszük kezünket s annak különböző góczpontjait 
müködésbe hozva, a már felhalmozott tapasztalatokat emlékünkbe idézve, 
akarjuk magunk vagy mások előtt kimagyarázni a világot és az emberi- 
séget s azt a czélirányos véget, a melyre mindkettő törekszik, — az 
értelem és ismeret birodalmában vagyunk. Ennek is vannak magaslatai 
és mélységei. Itt is találkozunk a Teremtővel. Csakhogy a mig a kedély 


. és érzelem ihletett föllobbanása egy szempillantásban bejárt magasságot 


és mélységet, addig az értelem és ismeret, hivatásához mérten, csupán 
fokozatosan emelkedik és fokozatosan száll. A kedély és érzelem biro- 
dalmában úgy éreztük, mintha szárnyunk nőtt volna, itt már megelég- 
szünk azzal is, ha rendre és a gondolkozás törvényeit betartva, tehet- 
jük azt, a mi eladdig titok volt, kinyilatkoztatott dologgá. Ott mult, 
jelen és jövő egybeolvadt; itt külön méltatás tárgyát képezi. Ott a 
mindenség mint önálló egész jelent meg előttünk: itt elemeire bontva 
az utolsó atomig. Ott a világ és emberiség eredete az ősköltészet ködös, 
homályos énekébe vesz: itt megszólalnak, mint Memnon szobrok, a 
kövek és elzengik a teremtés hymnusát; a föld rétegei és azoknak 
koronként átalakulásai feltárják előttünk évezredeknek mesés titkait. 
Mihez képest elmondhatjuk, hogy ha a vallás dajkája az emberiségnek, 
a tudomány annak nevelője, tanitómestere. 5 ne is vitassuk azután, 
hogy melyik iránt kell nagyobb kötelezettséget éreznünk : hisz az egyik 
emlőjéből táplál és féltő szeretettel aggódik érettünk, a másik csak 
azt fejti ki, a mi bennünk és a világban eleitől fogva létezett. Ismer- 
jük el, hogy mindkettő a maga körében, a maga különleges módszeré- 
vel és eszközeivel, megbecsülhetetlen hasznos szolgálatot teljesit és hogy 
ebből kiindulva, a tudomány is épugy mint a vallás, ránk nézve, 
kijelentésnek forrása. 6 A 

A titkok itt is a mi Urunknál Istenünknél vannak. § kivált 
régen csak szórványosan juthattunk egynek-egynek birtokába, hogy 
aztán mint kinyilatkoztatótt dolog a miénk és a mi fiainké legyen 
mindörökké. Hiszen nem is oly távol esik tőlünk a korszak, a mely- 
ben a föld természetes alakját vette föl az ismeret és értelem birodal- 
mában, a gondolkozó fő előtt; hiszen még nem is olyan régen ;, mozog 

a föld;" hiszen még nem is olyan régen tüntek fel a kutató elme előtt 
az uj világok s nem rég virradtak ránk uj napok ezrei. Nem volt 
mindig oly lázas és rohamos a fejlődés, oly feltartóztathatlan a hala- 
dás mint napjainkban, a midőn a meglevő felfedezések és vivmányok 
birtokában, az emberiség gondolkozó eleme nem válik önelégültté, sőt 
esetleg botlásait és tévedéseit is csak eszköz gyanánt tekinti eddig még 
nem is sejtett titkok földeritésére. Volt idő, mikor. villanydelejes szár- 
nyak helyett, ólom lábon járt maga a tudomány is. De az évezredes 
mulasztást visszapótolta egy hatalmas század, a mely bár mostanában 
végnapjait éli, minden siralmas jeremiádok mellett is, csak ugy duzzad 
az erőtől, a bátorságtól és a lelkesedéstől. Bizony, méltó csodálatra 
ragadja mind az avatottat, mind az avatatlant az a rengeteg sok 
természeti erő és titok, melyeket megismert és törvénybe foglalt e század 
s a melyeknek alapján merészen, de nem kihivóan mutatja ki, hogy 


igy és nem másképpen teremthette Isten a világot. S nem is anynyira, 


az elméleti felfedezések terén biztosított magának e század hervadhatlan 
babérokat, mint inkább azoknak gyakorlati alkalmazásában és érté- 
kesitésében. 


Mindazáltal, egyoldalu felfogásra mutatna, ha azt képzelnők . 


hogy a tudománynak örömittas diadala maga után vonja a vallás 
szégyenletes kudarczát. Egyik fény nem lehet ellensége a másik fény- 
nek, hacsak az irigységet vagy a megvetést roszhiszemüleg nem táplál- 
juk bennök. Századokon keresztül, a vallás igénytelen szolgái voltak 
egyszersmind legbuzgóbb ápolói a tudományoknak s csöndes magányuk- 
ban, elvonulva a világ zajától, az ököljog földrengető tusakodásaitól 
igyekeztek megmenteni az enyészet pusztitó lehelletétől azt, a mit mint 
Istennek kijelentését mind a kedély és érzelem, mind pedig az ismeret 
és értelem birodalmában, érdemes volt megőrizni. Ma is csak karöltve 
haladhatnak ; ma is csak egymást támogatva, egymásnak — nem szá- 


nalombáól, de jóindulatból — testvér segitő kezet nyujtva, teljesíthetik . 


szent hivatásukat, mint a kijelentés forrásai. S ha olykor — mint az 


testvérek között történni szokott — összezördülnének is, van még, a mi 
köztük összgangot teremtsen s ez nem más mint. 


9 bi út tb 
A; müvészet, a, kijelentés harmadik forrása. 


Ha lelkünk mélyére pillantunk és figyelemmel kisérjük azokat a 
magasröptü vágyakat és reményeket, melyeket éleszt mibennünk a 


világnak és emberiségnek és a mindkettőt mozgásba hozó ÖZBIÓKHAKS 

szemlélete: az örök szép és jó birodalmában "vagyunk. Itt még közvet- 
lenebbül találkozhatunk a mi teremtőnkkel, a mennyiben vele együtt 
részt vehetünk az önálló alkotás, teremtés gyönyörében. A. titkok titka 
tárul fel előttünk, a midőn nem is az egészben, nem is a részekben 
külön-külön, hanem a részek és az egész közötti összhangban fedezzük 
fel a teremtő bölcseség örök elveit, 

Szép a sziklaszál a maga zordon fenségében, szépek az egyes kőze- 
tek, a melyekből felépült; de a műüvészlelket csak akkor ragadja meg, 
ha a részek és az egész között kellemes összhang uralkodik. A. festé- 
szet és szobrászat, zene- és költészet remekeire is ez léhelli reá az 
eredetiség és bevégzettség bélyegét. Ez biztosítja a müvészet kincseinek 
világra szóló hirét, halhatatlanságát; minek folytán maga a művészet 
is a valláshoz és a tudományhoz csatlakozik, mint a kijelentésnek 
fOrTÁSA. 

Azt mondtuk, hogy a vallás dajkája, a tudomány pedig nevelője, 
tanitómestere az emberiségnek. Ha ez igy van, akkor a művészet az 
emberiségnek, bizonyára, örök ideálja. Dajkánkat szeretjük, tanitónkat 
tiszteljük, ideálunkért rajongunk. S tesszük ezt önkénytelen, számitás 
és utógondolatok nélkül. 

Ehhez képest megtörténik, hogy egy-egy korszakban a vallás, a 
másik korszakban a tudomány, a harmadikban pedig a müvészet fény- 
sugara áraszt nagyobb világosságot azokra a titkokra, a melyek a mi 
Urunknál: Istenünknél vannak. És ez jól is van igy ; mert a csoporto- 
sitott fénysugarak hatása kápráztató lehetne a mi gyönge szemeinkre. 
Mi pedig, ugy hiszem, első sorban is tisztán akarunk látni mind a 
vallás, mind a tudomány, mind pedig a müvészet világánál. 

És itt, természetesen, nem arra az ugynevezett művészetre hivat- 
kozom, a mely a mesterkéltség kontár termékeiben csak önmagának 
tetszeleg, hanem arra a valódi művészetre, a mely maradandó alko- 
tásait és az azokban feltárt titkokat kinyilatkoztatott dolgok gyanánt 
hagyja reánk és a mi fiainkra mindörökké. Egy külföldi hires műtár- 
latban képzelem magamat, annak egy antigue izléssel berendezett kápol- 
nájában, a hol figyelmünket egy tökéletes női alak vonja magára. És 
ez alakban, gyöngédség és erő, idom és kellem, báj és szellem, össz- 
hangzatos arányban egyesülnek. Egy tökéletes női lény, mely élt a 
teremtő müvész ideáljában, él előttünk sokkal inkább, mint akárhány 
ki kőszivet hordoz kebelében; él és átszellemül az évszázadoknak ködös 
távolán, nemesítő hatását gyakorolva a nemzedékre, mely reá áhitattal 
föltekint. A. milói Vénus ez, ki lecsonkázott karral ugyan, de az 

ihletettség soha meg nem szegett szárnyaival ott lebeg előttünk. Hiszen 
a nagy lyrikus, az ő közelében órákat, sőt napokat töltve, tanulja meg 
tisztelni a női eszményt, az örök szépet és jót. 

Ez azonban csak egy a sok közül. Mert oh mily népes az örök 
szép és jó birodalma! Lelki gyönyörrel és salaktalan élvezettel járjuk 
be annak büszke csarnokit s ugy érezzük, mintha templomban volnánk, 
a hol minden igaz műemléke oltárrá magasztosul, a mely előtt mind 
az isteni, mind az emberi szellem iránt le kell rónunk a kegyelet 
adóját. ; 

Vannak templomai a tudománynak is. Azokban is fenkölt gon- 
dolatokkal foglalkozunk; csak félő, hogy a tudomány templomának 
fölszentelt papjai , isteneknek képzelik magukat". 

Nó, és nekünk is vannak templomaink. Nem ugyan a Hájdáni 
Sionnak pazar fényben pompázó büszkesége, nem is az ikertornyu kölni 
dóm, sem Szt. Péter vagy Szt. Pál temploma; de, a mig ezekben az 
egyszerű hajlékokban örömmel fogadjuk és örömmel hirdetjük a vallás, 
a tudomány és a művészet kijelentéseit s a mit szivünk, elménk és 
lelkünk megérlelt, az emberiségnek közkincsévé óhajtjuk tenni, addig 
összhangban vagyunk önmagunkkal, összhangban a mi Istenünkkel ; 
addig a vallás, a tudomány és a művészet hármas fényforrása mellett 
a mi ,keblünk a bennünk lakozó szentléleknek temploma". Ámen 

Püspöki évi jelentés 

Sz.-Kereszturon 1899. aug. 27-én tartott zsinati főtanácsnak. 

Méltóságos és főtisztelendő Zsinati Főtanács! 

Évi jelentésem, mely Isten kegyelméből a 23-ik, ez uttal tulaj- 
donképpen csak 10 hónapra terjed, miután a mult évben október- 
ben tartott egyh. főtanácsunk óta csak ennyi idő telt el. De azért, 
ha mindazt felölelném jelentésemben, a mi különben e 10 hóról emlí- 
tésre méltó lenne, akkor jóval terjedelmesebb jelentést irhatnék, mint 
bármely kerek esztendőről. Igy sem tudom, hogy vajjon nem fogok-e 
e hibába esni. 

Nem panaszként mondom, mert hogy egyházi ügyeink évről- 
évre szaporodnak, ez inkább örömünkre szolgálhat. Szomoru dolog . 
lenne, ha ma sem lenne több teendőnk, mint évekkel vagy évtizekkel 
ezelőtt. Mert ez azt mutatná, hogy egyházi életünkben nincs fejlő- 
dés, nincs haladás. De ez a fejlődés és haladás aztán természetsze- 
rüleg megfelelő módosításokat igényel és vonz maga után egyházi 
szervezetünkben is. Ennek kifolyása volt az a határozat, a melyet 
mult évi egyh. főtanácsunk közigazgatási hatóságaink szervezetére 
nézve hozott s idő közben f. évi julius 2-án tartott rendkivüli főta- 
nácsunk a zsinati és egyházi fő- valamint képviselő tanácsra nézve 
megállított s a jövő 1900-ik év január 1-től kezdve életbe lépte- 
tését is kimondotta. Meg fog-e felelni a várakozásnak és a köve- 
telményeknek, azt csak a jövő mutatja meg. Annyi bizonyos, hogy 
ezen szervezeti szabályzat, illetőleg egyházi törvény elkészitése körül 
felmerült munkából mások mellett, a kik abban tevékeny részt vettek, 


— s a kik közül különösen dr. Gál Kelemen, Lakatos Ferenez és espe- 


res Kelemen Albert afiat nem mulaszthatom el névszerint is meg- 
nevezni, nekem is bőven kijutott a közelebb lefolyt 10 hónap alatt. 
S az is bizonyos, hogy életbe léptetésével sem fog legalább egyelőre 
kevesbülni a püspök teendője. De nem is az a czél; hanem az, 
hogy egyházunk közigazgatása minél szabatosabbá és jobbá tétessék 
s a megszaporodott ügyeket egyházunknak minél nagyobb előmene- 

telére és közmegnyugvásra lehessen intézni. A miben különben, azt 
hiszem, eddig sem volt hiány. De a jónál mindig lehet és van jobb is. 
Mert a mit az apostol mond magáról: , Nem hogy immár a czélt elér- 
tem volna, hanem igyekszem azt elérni", nem csak reánk, mint sze- 
mélyekre, hanem mindennemü intézményre talál ma is és alkalmaz- 
ható lesz az idők folytán állandóan. 

Egy másik nem kevésbbé fárasztó és időt emésztő munkát adott 
lelkészeinknek a kongrua ügyében tett folyamodásaik, illetőleg az 
ezeknek alapjául szolgáló bevallási íveknek megvizsgálása és hitelesi- 
tése. Erre az E. K. Tanács az én elnökségem alatt egy bizottságot 
küldött ki Boros György, Mózes András és Orbok Ferencz afiai 
személyében s elmondhatom, hogy hónapokig nap-nap után 2—5 
órát kellett-e munkára forditanunk, hogy e bevallási íveket hitelesit- 
hessük. Mert — sajnos — de ugy látszik, hogy lelkészeink egy része 
még a saját érdekében sem igyekezett a vonatkozó utasitásokat tanul- 
mányozni s magát ahoz tartani, elégnek tartván jövedelmének igy 
meg amugy minden igazolás nélküli bevallását. Ezért aztán az ilye- 
neknek újabb meg újabb utasitásokat kellett adnunk, a bevallási íve- 
ket újból ki kellett állittatinunk s a megfelelő okmányokkal felsze- 
reltetnünk. Még olyanok is akadtak, a kik a mi utasitásainknak sem 
tettek eleget és igy egy részét a folyamodásoknak, nehogy a terminus- 
ból kiessünk, kénytelenek voltunk hiányosan is felterjeszteni a Minis- 
teriumhoz. A. mit csak azért emlitek meg; mert a Minister ur ő 
Nagyméltóságától függ a kongrua kiegészítéséhez szükséges összeg 
megállítása s ha esetleg némely lelkészünk megcsalatkozik várakozá- 
sában, ne nekünk, hanem magának tulajdonitsa: Én különben telje- 
sen megbizom a Nagyméltóságu Minister urnak nem csak jóakaratában, 
hanem a bevallási íveknek méltányos és igazságos elbírálásában is. De 
a megállitandó kongrua kiutalására, a legjobb esetben is, aligha ez év 
vége előtt számithatunk. Ezért hát legyenek lelkész afiai türelemmel. 

Kapcsolatban ezzel nem mulaszthatom el följegyezni azt a 
szinte megbotránkoztató tényt, hogy lelkészeink között voltak olya- 
nok is, a kik a bevallási íveken egyházi hatóságunkat , erdélyi uni- 
tárius egyház", vagy ,erdélyi unitárius püspökség"-gel jelezték. Avagy 
nem tudják-e, hogy egyházunk s illetve az unitárius püspökség hatás- 
köre ma a Szt. István király koronájához tartozó összes országokra 
kiterjed s az erdélyi elnevezést egyházi főtanácsunk még 1868-ban. 
használaton kivül helyezte. Tehát ezzel a megkülönböztetéssel mintegy 
szűkebb térre szoritani egyházunk jogkörét legalább lelkészeinkneél 

oly tévedés, hogy ne mondjam hiba, a mit szó nélkül nem hagyhatok s 
a mire figyelmöket ezennel felhivom. 

Hogy a közelebbi 10 hó alatt az E. K. Tanácscsal, s-ennek tiszt- 
viselőivel nekem is bőven kijutott a munkából, legyen szabad e tekin- 
tetben még csak b. e. Berde Mózsának hagyatékát illetőleg elért ered- 
ményre s a mennyiben az már szerencsésen egyházunkra van ruházva, 


. e hagyaték felhasználása iránti tervezetre, a melyet a közelebbi rend- 


kivüli egyh. főtanács ideiglenesen egy évre el is fogadott ; továbbá az 
új főiskola épitése körül tett előkészületekre, valamint belső embe- 
reink nyugdíj-intézete szabályzatának revisió alá vételére hivatkoznom, 
a mely munkánál nem hagyhatom elismerés nélkül Boros Sándor, ig.- 
tanár afiának ez ügy körül kifejtett buzgalmát és odaadó fáradozá- 
sát. Mindezekről ugyan ugy lehet, hogy az E. K. Tanács évi jelen- 
téséből, valamint a jegyzőkönyvek megvizsgálása rendjén tudomást 
fog szerezni magának a Mltgs és főtiszt. zsinati főtanács; sőt egy 
része tárgyalás alatt is fog állani. De évi jelentésemben ennyit leg- 
alább érinteni ezekből is szükségesnek tartottam azért, mert igazolni 
kivánom azt, a miből kiindultam, hogy egyházunk ügyei évről-évre 
szaporodnak s közigazgatásunk hova-tovább nehezebb lesz s mind 
több odaadást kiván mindnyájunk részéről 

Ezzel áttérek szorosabb értelemben vett püspöki jelentésemre : 

1. Belső emberek változása mult évi egyh. főtanács óta : 

a) Lelkészeknek rendeltettek Józan Miklós, toroezkói I. Buda- 
pestre, Péter Sándor, b.-újfalvi Il. Városfalvára. 

b) Kántortanitóknak : ifj. Simó Benedek II. éves képezdei növen- 
dék Iszlóra (ideiglenes minőségben); Miklós Jenő, okl. tanitójelölt 
Ny.-Gálfalvára; Kovács Mózes, kálnoki kántor hasonló minőségben 
Sepsi-Szt.-Királyra, Vaska Ilona okl. tnő tanitónőnek Ravába. 

c) Elhunytak : Serester Sándor, Kozma Tamás nyug. lelkész ; 
Albert Áron, ny. gálfalvi kántortanitó, Gönez Mihály árkosi és 
Nagy Sándor kilyéni kántor afiai. 

d) Ürességben vannak: a bordosi, iklandi, szőkefalvi, szt.-bene- 
deki, b.-kőrispataki, b.-ujfalvi, toroczkói lelkészi; a s.-Szt.-györgyi, 
kálnoki és kilyéni kántori állomások. 

Kapcsolatban a fennebbiekkel megjegyzem, hogy lelkészi szigor- 
latot ez évben ketten tettek, u. m. Varga Dénes és Pálfi Ferencz, 
mindketten jó eredménynyel; de mindketten már megelőzőleg alkal- 
mazva voltak. Ez idő szerint pedig csak egy lelkészjelöltünk levén, 
Simonfi Márton,.a kit a mult évben Oxfordba küldöttünk volt, de 
betegeskedése miatt onnan haza kellett hozatnunk, az ürességben 

levő állomások betöltésére egyhamar kilátás sincs, annyival inkább, 
mert a jövő évben is legfennebb három lelkészjelöltünk lesz. A pap- 
növendékek számát szeptemberig tudni nem lehet. De azt sajnosan 
tapasztaljuk, hogy egyre apadnak. E körülményt azzal a felkéréssel 
ajánlom lelkész afiai figyelmébe, hogy igyekezzenek egyházközségeik- 
ből főiskoláinkban tanuló ifjakkal a lelkészi pályát a magok részé- 
ről is megkedveltetni s a tanittató szülőket rábirni, hogy ők is hassa- 
nak ez irányban gyermekeikre. Hiszen nem régen még a székely 
szülők, kik annyi gonddal tanittatták gyermekeiket, boldogoknak érez- 
ték magukat, ha egy-egy gyermekök pappá lett. S ha a közelebbi 
időkben ezt a vágyat a szülőkben, valamint fiaikban a hajlamot csök- 
kentette az, hogy más pályákon anyagilag talán többre vihetik és 
jobb sorsot teremthetnek magoknak, a törvény által immár biztosi- 
tott kongrua ez irányban is kedvező fordulatot adott e pályaválasz- 
tás iránti aggodalomnak. Részemről igazán alig gondolok hathatósabb 
eszközt arra, hogy papnevelő intézetünk ismét megteljék, mintha lelkész 
afiai ez irányban a fennebbi módoa biztatásukkal közreműködnek. 

2. Az egyházi anyakönyvek és népesedési kimutatások szerint 
egyházunkban 1898-ban: 

A) Kéreszteltetett: "áj "hu. sra ugonuune 1958 

"Dyzlótny ús kesek TŐR 
Együtt . . . . 1926 új "szülött 

Kevesebb 168-al mint 1897-ben. Ezekből házasságon kivül 
született 234. ; 

B) Konfirmáltatott, aj.hm , . 2. e S PBIB 

b) deny EZ SEG KÉT OSS 


Együtt . . . . 1355 növendék. 
Több 329-el mint 1897-ben. 
0) Osszeeskettetett: a) Tisztán unitárius 230 
b) Vegyes vallású 136 
Együtt .. . sas 866. pár. 
Kevesebb 153 párral mint 1897-ben: 
D) Eltemettetett a) A férfi nemből . 745 
bivA nőiidemből s 2 , 135 
4 Együttéé; sze sd 480 
Kevesebb 84-el mint 1897-ben. 
E) Átállott egyházunkba . . ., . . . 179 


Kilépett egyházunkból , ,. . . . , 89. 
E szerint 90-el többen jöttek 


Bsz AB. hsz 

egyházunkba, mint a mennyin abból kiléptek. De a kilépettek közül 
egy sem lett felekezet nélküli. 
0 gAthélekszámíis9s év végén volt, 4. 468312 
TSA IE Areas Já SZIJÚ 


Mutatkozik évi gyarapodá . PAZAR 


Tekintettel azonban a szülöttek és meghaltak közötti külömbö- 
zetre, mely az előbbiek javára 446- és ehez hozáadva az átállások- 
kal javunkra eső 90 többletet, az évi gyarapodásnak 536-al kellene 
kitenni. E külömbözet részint valószinüleg a kivándorlásokra, részint 
oly helyekre való költözésre esik, a hol hiveinket mind számon 
tartani nem igen lehet. 

Hogy a keresztelésekre és temetésekre ne vették volna igénybe 
hiveink lelkészeinket, arról jelentést nem kaptam, de a házasság- 
kötéseknél ezt elmulasztotta Aranyos-Tordakörben Alsó-Járában 3, 
Bágyonban 1, Maroskörben  Buzaházán 1, és Háromszékkörben 
Sepsi-Körispatakon 1 és igy összesen 6 pár. A miből kiindulva nem 
mulaszthatom el figyelmeztetni lelkész afiait, hogy ne engedjék ezt 
a szokást elharapozni. Az átállások nagyobb számban Kolosdoboka- 
körben történtek, a hol egyházunkba 113-an tértek s 44-en léptek 
ki, Keresztúrkörben 14 hozzánk térttel szemben 15-ön tértek más 
egyházba. Feltünő az, hogy Ar. tordakörben hozzánk csak 1 lélek 
tért át s kilépett 12, a mikből 8 Alsó-Járára esik. Ismételten mon - 
dom: őrök vigyázzatok. FEgyszersmind felkérem e helyen is lelkész 
afiait, hogy a népesedési kimutatások felterjesztésével ne mulaszszák 
el pontosan megtenni mindezekre nézve a jelentéseket, hogy tudjuk 
hol minő az időjárás. 

3. A közvetlen püspöki vizsgálat alatt álló egyházközségek 
a vonatkozó számadások szerint 1898-ban bevettek 35719 fÍrt 79 
krt; kiadtak 33769 frt 46 krt. és igy a pénztári maradék volt év 
végén 1950 frt 33 kr. Az 1899-re áthozott pénzátlagok pedig 
MSTTES TSSKT GANT 08 kit; 

. . Személyesen meglátogattam, illetőleg püspöki vizsgálatot tar- 
tottam a f. évi május és junius havában  hódmezővásárhelyi, 
m.-berényi és polgárdii egyházközségeinkben. Minthogy e helyeken 
unitárius püspök még nem járt s nekem jutott a szerencse, hogy 
ezen egyházközségeinket először meglátogattam, nem mulaszthatom 
el részletesebben megismertetni ezen egyházlátogatásaimat. 

A mióta unitárius vallásunknak törvényesítése egész Magyar- 

országra kiterjesztetett s tul a Királyhágón emlitett egyházközségeink 
megalakultak, többször gondoltam arra, hogy azokat főpásztori 
látogatásban részesítsem. De nehogy ezen látogatásom a más egy- 
házak részéről a legtávolabból is ugy tünjék fel, mintha talán az 
agitálásra keresném az alkalmat, jobbnak láttam elvárni, a mig 
unitárius vallásunk ezen egyházközségekben állandó gyökeret ver, a 
miről 15—20 évi fennállások után teljesen meg kellett győződve 
lennem. És ebben nem is csalódtam, a mint ezt az előadandók 
igazolni fogják. 

F. évi május 24-én indultam el Hódmezővásárhelyre, a hova 
Boros György theol. tanár, Gyulai László és Albert Dénes egyh. 
tanács afiai is szivesek voltak elkisérni. Fogadtatásom, őszintén meg- 
vallva, meglepett, a mennyiben nemcsak ottani egyházközségünk, 
hanem a város nevében a polgármester, Juhász Mihály ur volt 
szives fogadni már az indóháznál a különböző egyházak képviselői 
és népes közönség jelenlétében s ugyancsak ő vitt be a várós kócsiján 
előbb hm.-vásárhelyi imaházunkhoz, a hol aztán Varga Dénes ségéd 
lelkészünk fogadott az egyházközség nevében, onnan pedig szállásomra, 
Kovács József gondnok afiához. Tehát fogadtatásom ép oly szivélyes 
és ünnepélyes volt, a milyen az erdélyi hazarészünkben lenni szokott, 
a legkisebb árnyéka nélkül vallásunk és egyházunk iránti ellenszenvnek. 


zta stb 


Más nap, vasárnap tartott isteni tiszteletünk iránt hasonló figyelem : . 


és rokonszenv nyilvánult; mert hiveinken kivül abban is testvéri 
szeretettel vettek részt a más vallásuak is, a mennyiben ezt az imaház 
kicsiny volta megengedte. Ez isteni tiszteletre orosházai, mező-berényi 
és legujabban alakult déva-ványai leányegyházközségeink hivei is 
küldöttségileg megjelenvén s isteni tisztelet után ezekkel együtt köz- 
gyűlést tartván, lelki örömmel tapasztaltam azt, hogy ha bár az uni- 
tárius vallásra áttérésöknek külső indokok szolgálhattak is kiindulásul, 
nem hiányzik abból a benső meggyőződés se; sőt ugy látszik, hogy 
már megelőzőleg unitiírius volt ezen hiveink legnagyobb része lelké- 
ben talán anélkül, hogy tudta volna; a minthogy ez az eset bizo- 
nyára nem példa nélküli. 

Közgyűlés után ismét szivesek voltak a város összes egyházi, 
iskolai és polgári hatóságai küldöttségileg lítogatásukkal és üdvözle- 
teikkel megtisztelni s az egyházközség által rendezett banketten is 
részt venni, a hol többszörös alkalmam volt ujolag meggyőződni 
arról, hogy az irás szerint a magyar Alföldön sem tekintenek minket 
jövevényeknek, hanam a szentek polgártársainak; a mi méltán föl- 


PIg 
sók 

emelheti s bizalommal töltheti el lelkünket. Csak azt sajnálom, hogy 
a folytonos esőzés miatt, a mi Hódmező- Vásárhelyen töltött két napom 
alatt csaknem szakadatlan volt, nem tudtam személyesen mindazok- 
nál a látogatást viszonozni, a kik azzal megtiszteltek s hiveinknek 
is adós maradtam ezzel. De ha Isten éltet, talán még kipótolhatom. 
Mert Hódmező-Vásárhelyt, hála érette Istennek s e város nemes 
gondolkozásu, a lelkismeret szabadságát tiszteletben tartó közön- 
sége előtt, már otthon érezheti magát az unitárius püspök is. Nagy 
mulasztást követnék el azonban, ha a dolgok ily kedvező alakulása, 
hm.-vásárhelyi egyházközségünk részéről megnyert rokonszenv és 
testvéri indulat tekintetéből elismerésemet és tiszteletemet nem nyil- 
vánitanám e helyen is Kovács József derék gondnok afia iránt. 
Mindezekért az ővé a legnagyobb érdem. Ha mindazt elmondanám, 
a mit ő tett és tesz ottani egyházközségünk javára és előmenetelére, 
— hiszen közelebbről is nejével egy telket vásárolt s arra saját 
költségükön egy tanitói lakot építtetett, — ha mind azt elmondanám, 
hogy mit tett és tesz vallásunk iránt a más vallásuaknak nem csak 
türelme, hanem valóban becsülése megnyerése és biztosítása érdekében 


avagy, ha csak azon szives fogadást és ellátást, a melyben családjáva ! 


együtt engem és kisérőimet részesítette, meg akarnám itt köszönni. 
vége-hossza nem lenne évi jelentésemnek. Ezért ezekre nem terjesz - 
kedem ki, hanem egyszerüen kérem a jó Istent, hogy tartsa, éltesse 
őt hosszasan s tegye őt oly boldoggá, mint a mily buzgó lélekkel csüng 
ő a mások boldogságán s munkálja a közjólétet minden irányban ugy a 
polgári mint a társadalmi, ugy a nemzeti mint az egyházi élet térein ! 

Végül még megjegyzem, hogy hm.-vásárhelyi egyházközségünk 
administrátióját olyannak találtam, a mely valóban például szolgálhat 
bármely egyházközségünknek. Pénztárnoka Morzál István afia bár- 
mely pénzintézetnek becsületére váló számadásokat, nem különben 
Hermann Béla afia a legpontosabb jegyzőkönyvet vezetnek. Varga 
Dénes segéd-lelkész, valamint Péterfi- Gyula kántor-tanitó, a mellett, 
hogy hivatásuknak teljesen megfelelnek s ez utóbbi, a mint erről 
magam -is meggyőződtem a városi közönség által is elismert jó 
iskolát tart, társadalmilag is: oly helyet töltenek be, a melylyel 
jelentékenyen hozzá járulnak egyházközségünk anyagi és erkölcsi 
jólétének és fejlődésének biztosításához. 

Hódmező-Vásárhelyről máj. 30-án  Mező-Berénybe mentem 
Varga Dénes segéd lelkészünktől kisérve. Miután azonban itteni 
mulatásom alig 3—4 órára terjedett s még ez sem volt előre egész 


Keresztény Magvető 1899. 16 

bizonyossággal tudva, fogadtatásomban a község mint olyan nagyobb 
részt nem is vehetett. De hiveinktől felkérve, azoknak nevében már 
az indóháznál való kiszállásnál itt is Kolár János ev. ág. hitv. ügyvéd 
úr hazafiui és vallásos érzéstől áthatott beszéddel üdvözölt s több 
kocsitól kisérve vonultunk be Perei Mihály buzgó egyháztag házá- 
hoz, a kinek az egyházközség megalakitása és fenntartása körül a 
legtöbb s mindenesetre elismerésre méltó érdemei vannak. Huzamos 
ideig volt annak gondnoka is, a mely tisztet most Balog István 
szintén buzgósággal teljesit. Perei Mihály afia házánál és családja 
körében több egyháztag társagágában elköltött ebéd után csak anyi 
időm volt, hogy az iskolaházat megnézzem, mely a községben igen jó 
helyt, egy szép és tágas telken fekszik. Itt a hivek, a menyire 
ezt a mezei munkanap megengedte, egybegyülve vártak, a kiknek 
nevében ottani tanitónk Simó János fogadott. Az egyházközség 
vagyoni állapota, a menyire számba vehettem, elég megnyugtató és 
biztató. Iskolája azonban nem oly fejlett, mint a hódmező-vásárhelyi. 
E tekintetben természetesen megtettem a figyelmeztetést és megadtam 
az utasítást ugy az egyházközségnek, mint a tanitónak. A jelen volt 
hivekkel folytatott beszélgetés után innen is azzal a meggyőződéssel 
távoztam el, hogy mező-berényi egyházközségünk sem fog fejlődésé- 
ben és gyarapodásában megakadni vagy hátramaradni. 

Julius 3-án a Dunántul polgárdii egyházközségünkbe mentem 
Gál Miklós budapesti lelkész afia kiséretében, magammal vive Buda- 
pestről Dr. Ferencz József ügyvéd jelölt fiamat is. Megérkezésemkor 
az indóháznál Schweiger Ferencz körjegyző fogadott a község nevé- 
ben, fehérbe öltözött leányok virágkoszorukkal halmoztak el s magyar 
csikós diszbe öltözött lovasok vezetése mellett több kocsitól kisérve 
vonultunk be a községbe, egyenesen az egyházközség emeletes épü- 
letéhez, a melyben az imaház is van. Itt a hivek nevében Pálfi 
Ferencz segéd-lelkész, a polgárdihoz tartozó I. egyházközségek nevé- 
ben pedig Keresztes Pál, veszprémi huzgó hivünk fogadott, a miről 
később még meg kell emlékeznem. Innen mentünk aztán Császár 
János gondnok afia házához, a kinek Polgárdiban én is, kisérőim 
is szivesen látott vendégei voltunk. 

A julius 4-én vasárnap tartott isteni tisztelet itt is mint 
Hódmező-vásárhelyt népes és látogatott volt. Az imaház amazénál 
jóval nagyobb és meglepő szépen és csinnal van berendezve. Tés ezt 
jobbára mind saját hiveink töltötték meg, mert itt a más vallásuak, 
ugy látszik, hogy még tartózkodók. A más egyházak hivatalosan 

egyátalában nem vettek tudomást az én ottani egyházilátogatásomról. 
Egyesek azonban ugy az isteni tiszteleten és később a banketten is 
részt vettek s ez utóbbin hangot is adva rokonszenvüknek kilátásba 
helyezték, hogy egy következő egyházlátogatás alkalmával e rokon- 
szenvüknek melegebb kifejezést fognak adni. 

Isteni tisztelet után itt is közgyűlést tartottam, a melyen a 
polgárdiakon kivül a vilonyai Il. egyházközség küldöttsége is részt 
vett. E 1. egyházközségnek a fennebb emlitett Keresztes Pál valódi 
patronusa. Maga vett számukra egy szép házas telket s azon e 
házat szintén a maga költségén templommá alakittatta, toronynyal 
ellátva, ugy hogy a Királyhágón tul ma ez az egyetlen unitárius 
tornyos templom, illetve imaház. 

Mindamellett, hogy polgárdii hiveink száma aránylag kevés, 
oly buzgónak és életerősnek látszik, hogy semmi kétségem sincs 
benne, hogy a Dunántul ottani egyházközsegünk örökre zászlótartónk 
marad. Legalább a mig Császár János jelenlegi gondnokunk s ez 
egyházközség megalapitója él, biztos vagyok benne, hogy e zászló 
az ő kezéből ki nem esik. S hiszem, hogy utána is akad, a ki azt 
kezébe veszi, mert valóban örömmel telt el keblem, a mikor ottani 
hiveink sorain az isteni tiszteleten és a közgyűlésen is szemeimet 
végigjártattam. Vagyoni erejök is van hozzá, az áldozatoktól sem 
rettennek vissza, hogy egyházközségüket fenntartsák, a mire annál 
nagyobb szükség van, mert már 3—4 leány egyházközség csatla- 
kozott hozzája a Dunántul. Ez természetesen nehézzé teszi a lelkészi 
állást, mert nagy távolságokra kell járnia a hivek lelki gondozása 
miatt. De ifjaink, a kiket oda küldök, rendesen meg is állják helyöket. 
S e tekintetben jelenleg is Pálfi Ferencz segéd-lelkész igazán szép 
sikerrel müködik, nem csak mint lelkész, hanem mint tanitó is, 
mert iskolát is kell tartania. Buzgósága azonban nincs 18 — legalább 
erkölesi jutalom nélkül, mert teljesen bírja a hivek szeretetét. 

Megemlitve még azt, hogy Polgárdiban nem mulaszthattam el 
Mlgs. Gróf Battyáni Géza urat meglátogatni, a ki ottani egyház- 
községünknek egy darab szőllőt ajándékozott, a mi az idén már a 
hivek megmunkálása következtében termésbe jő s a ki a grófnéval 
együtt nemcsak az legszivesebben fogadott, hanem egy következő 
egyházlátogatás alkalmából vendégeül is meghivott, azt hiszem, hogy 
eléggé tájékoztattam a Mlys. és főt. Zsin. főtanácsot ez egyház- 
látogatásaimról. Sőt még bocsánatot is kell kérnem, hogy enyire 
kiterjeszkedtem azzal. De szeretem hinni, hogy nem volt ez senki- 

nek a terhére ; ellenkezőleg lelki örömöt találtak benne, mint találtam 
én ez egyházlátogatásaimmal egybekötött fáradság mellett is. Vajha 
a mondottak egyszersmind példaadással és buzditással is szolgálnának 
különösen azon hiveinknek és egyházközségeinknek, a kiknek szivé- 
ben és a melyeknek kebelében a vallás és egyház iránti buzgóság 
és áldozatkészség lángja kialvóban van vagy már csak gyengén 
pisláncsol! Mert bizony mondom nem ártana, ha egész egyházunk 
egyetemét valamivel nagyobb melegség hatná át nemcsak az anyagi, 
hanem a lelki dolgok s ehez képest vallásunk és egyházunk iránt is. 

4. A báró Baldácsy-alapitvány meghatalmazottainak f. évi jun. 
1-én Budapesten tartott közgyülésén meghatalmazott társammal, Bedő 
Albert afiával együtt résztvettem. A közgyűlés az alapitványi bir- 
tokok jövedelméből ez évre is egyházkerületenként 4000 frtot szavazott 
meg. Legyen ezuttal is áldva mindnyájunktól a nagy alapitó emléke ! 

5. A Dávid Ferencz-alap kezelésem alatt álló részének állása 
f. évi jul. 1-én készpénzben takarékpénztárba elhelyezve 3509 Írt 
04 kr., kölcsönökben 1600 frt, együtt 5109 frt 04 kr. A közpénz- 
tárba beadott 11519 frttal az alapitvány 16628 forint 04 krt tesz. 
Több 220 frt 25 krral, mint a megelőzött évben. 

Az ezredéves alap állása ugyancsak f. évi jul. 1-én 2330 frt 
79 kr. Több 342 frt 89 krral, mint a megelőzött évben. De ebből 
104 frt 59 kr, a takarékpénztári kamat és igy adományra csak 238 
Írt 30 kr. esik; ebből is 100 frt báró Petrichevich-Horváth Kál- 
mán főgondnok úrnak most már harmadszori adománya. Mihez képest 
ezen kivül egyesek adománya egy év alatt összesen 138 frt 30 kr. 
volt. Igy ez alap nehezen fogja utolérni a Dávid Ferencz-alapot. 
Legyen szabad azért e helyen is felhívnom ez alapitványra a figyelmet. 

6. Angliában, Oxfordban jelenleg nincs lelkészjelöltünk s a 
jövő isk. évben már nem is lesz. Londonból, a Channing House 
Sehoolból is két év után Kovács János tanár afia leánya, Kovács 
Irén hazajövendő levén, ez idő szerint oda sincs a ki elmenjen. És 
igy — sajnos — ez uton az egybeköttetés angolhoni testvéreinkkel 
egy időre megszakad. Remélem azonban, hogy ez egyfelől nem is 
lesz tartós, másfelől az eddigi testvéri viszony melegségét nem fogja 
csökkenteni, a mit részemről fentartani nem mulasztom el. A. tár- 
sulat ez évre is megküldötte 50 font sterling segélyét. 

Amerikából csak a napokban volt egy vendégünk, tiszt. Van 
Ness Tamás, bostoni lelkész úr, a ki Kolozsvárt két napot töltött 
körünkben Chester Frank urral, budapesti amerikai konsullal. Láto- 

gatásának cezélja a mellett, hogy velünk személyesen megismerked- 
jék s itteni viszonyainkat tanulmányozza, főleg az volt, hogy az 
Amerikai Unitárius Társulat 75 évi fennállása alkalmából a jövő 
1900-ik év május 25-én tartandó nemzetközi unitárius konferencziára 
a mi egyházunkból is képviselők küldését kieszközölje. Erre nézve 
megelőzőleg a Társulat titkára is megtalált levelével ugy engemet, 
mint E. K. Tanácsunkat. S meggyőződésem szerint ennek a felhivásnak 
bármi uton és módon eleget is kell tennünk s azon a jubilaris kon- 
ferenczián legalább egy küldött által képviseltetni kell egyházunkat. 

7. Csak a kegyelet adóját kivánom még leróni azon egyházi 
tanácsos afiai iránt, kik mult évi egyh. főtanácsunk óta sorainkból 
kidőltek. S ezek közül nemcsak koránál, de érdemeinél fogva is első 
helyen Hajós János afiáról, kolozsvári főiskolánk f. ü. gondnokáról 
kell megemlékeznem, a ki ugy is mint huzamosan budapesti egy- 
házközségünk gondnoka, ugy is mint néhai Brassaink halála után 
a Dávid Werenez-egyletnek elnöke, egyházunk és iskoláink, valamint 
általában közügyeink iránti buzgóságának, tevékenységének és áldo- 
zatkészségének oly sok és szép jeleit adta, hogy elvesztését méltán 
fájlalhatjuk, a mint emlékének bizonyára mindnyájan a kegyelet 
érzésével adózunk e pillanatban is. Nagy vesztesége egyházunknak 
s legközelebbről az aranyos-tordai egyházkörnek és az abrud- 
bányai egyházközségnek dr. Nagy Károly afia halála is, a ki az 
előbbinek felügyelő, ennek kebli gondnoka volt s mint ilyen, nagy 
űrt hagyott hátra maga után. Elhunytak továbbá Sametz András 
afia Hódmező-Vásárhelyt, ottani egyházközségünknek alapvetője, 
kit szerencsés voltam ottani egyházlátogatásommal még életben találni 
s nála tett látogatásommal legalább egy perezre oly lelki örömöt 
szerezni neki, a mi enyhitőleg hathatott s meggyőződésem szerint 
hatott is szenvedéseire. Mert azzal bucsuzott el tőlem, hogy a püspöki 


látogatás, a melyben az egyházközséget részesitettem, reá nézve a 


legnagyobb megnyugtatásul szolgál, mivel abban élete egyik czéljá- 
nak és törekvesének sikerét látja s igy elmondhatja, hogy az ő 
munkája nem volt hiába való az urban. Végül még Kanyaró Mihály 
és Ferencz Albert egyh. tanácsos afiai halálát kell szomoruan jelen- 
tenem. Elhunyt belső embereinkről fennebb már megemlékeztem. 
Kisérje mindnyájokat fájó részvétünk. Nyugodjanak csendesen ! 

Ezzel bezárva jelentésemet, tisztelettel kérem annak tudásul 
vételét és elfogadását. 


Kolozsvárt, 1894. augusztus hó 16. 
FezRENcz JózsEr, 
unitárius püspök, 

Felső-Zsuk, 1899. mart. 16. 

Midőn barátságot kötsz valakivel, ne azt nézd benne, nagy-e 
a vagyona, fényes-e az állása vagy születése? csak azt, hogy jelleme, 
élete kifogástalan legyen és hogy teljes megbizhatósága és nemes gon- 
dolkodása mellett a rokonszenv és becsülés, ezek magukban vezessék 
körödbe. A gazdag, hatalmas barátok gyakran elmenekülnek, ha nyo- 
morba jutsz, nehogy véletlenül a világ meglásson téged, kit megviselt 
az élet, mint kapaszkodsz ruháik szélébe és ezért őt kigunyolja; mig 
az igaz, jellemes barát ép akkor keres fel, midőn bajban vagy és szük- 
séged van támogatásra. A barátság olyan, mint a vihar madár, mely 
verőfényes időben, midőn szép, sima a tenger felülete, magas sziklák 
oduiba huzza meg magát; csak ha megmozdul a természet és a vihar 
magasra korbácsolja fel a hullámokat, jelenik meg s szeli át visitó 
hanggal a felvert gőz- és párafelhőket — az ő élete müködésének terét. 
Szól: Im eljöttem segitségedre! Vagy mint a Szent-János bogár, mely 
csak a nyári est sötétjében világit, mig nappal észre sem veheted. 

:k 
1899. martius 27. 

Egy apának aggodalmai. Fáradt vagyok. Testben, lélekben kel- 
letlen állapot, mely a változást várja és azt nem találva, önmagát 
emészti, marja, mint megsebzett állat, mely kinjában sajgó sebét rágja. 

Nem olyan, mint berkek hüvös árnya vagy a csörgedező patak, 
mely mindenkit hiv pihenőre, egy pár szóra, enyelgőre. Bú, gond a 
maga gödrét ássa. Kit magával ránt, hiába törekszik felszinre jutni, 
valami ólomsulylyal vonzza lefelé, mélyre, mig lelke kivánkozik fel a 
világosságra. 

Megbomlott egyensuly, hol van megállapodásod ? Kit, mit vársz, 
hogy vizszintesen álljon a mérleg, mire való az ujabb zökkenés, mely- 
lyel az egyik kart magad után vonod? midőn czél, törekvés lenne 
talán, hogy a napok árja csendesen folyjon le a nagy Élet-Oceánba? 


Így tépelődik és nyugtot nem talál az ész, mint fáradt madár, 
melyet vándorutjában elkap a vihar, szélvész. 

Hol a megnyugovás, hol, merre? A nagy sötétben a világító pont, 
mely az eltévelyedettet onnan kivezesse? 

Hiába, hiába! Gondomat magamba zárva elvonulok, mint csiga 
a héjjába. 

A fiam nagy betegen fekszik. Egy kevéssel talán jobban volt, 
midőn elhagyám, de ki tudja, most hogy van és meddig tart a javu- 
lás? En itt és ő a távolban. Ott bármi történhetik. A kilométerek, 
hogy nekem hirt adjanak, egymást fel nem keresik. 

Az éjjel keveset aludtam. Izgatott, zavart valék. S mig ágyamban 
nyugtalanul hánykódtam, csak egy gond, aggodalom bánta, hogy ő hogy 
van, hogy lehet megint? 

Az álom csendes tanyák őre. Hol bút, szomoruságot lát, elvonul 
tőle, vig pajtások nevető körébe. 

Az óramutatója a perczeket lassan, meggondolva járja, s mig a 
gond hosszú fekete fátylát elénk kitárja, átsiklik szemünk rajt és 
remegve látjuk, nincs itt gyógyir, menhely számunkra, bánatunkra. 

Midőn később a reggel megtelepszik ágyam végére, borzas fejjel 
és fanyar képpel, bennem jó társra talál: ki elhallgatom, a mint 
elmondja a sok kellemetlent, mit hozott másokra, vagy látott amannál 
e nap kezdetével. 

Mondom magamban: Ugy-e, ugy? 

Gondolatom elszáll messze . . . és egykedvüen nézem, hogy egy 
pók a szoba egyik közeli falán a hálóját járja-mászsza . . . 


ü 1899. martius 28 
Az apának reményei. Jó hireket vevék. A fiam láza apadott és 
kedélyem hévmérője, mely a zéruson állott, felszökkent erre a remény 
lépcsőjére. Igy váltakozik az életben az elcsüggedés a bizalomra épí- 
tett hittel, a mindent rossz szinben mutató sötétség a megifjodott vilá- 
gossággal. Elvonult a vihar, csak a dörgés moraját hallom még. És 
midőn hálás szivvel köszönetet mondok a jó Istennek, kérem, Uram, 
ne hozd vissza! A megpróbáltatások utja rögös, fájdalmat okoz annak, 
ki rajta jár. Az ember ereje kicsiny, nincs türelme, mondom és gon- 
dolom. 
A. szenvedések ára — égi jutalom. 
Tehát csendesedj meg szív! Te elkényeztetett gyermek, ki csak 


a kellemetest, az édest szereted. 

1899. martius 31. 


Ma van nagypéntek, az összes kereszténységnek gyásznapja, mely 


évenként eszünkbe juttatja, hogy a mai napon mult ki a keresztfán a 


legnemesebb élő lény. Példát mutatott az emberiségnek nemcsak az 
áldozat nagysága által, midőn életét adá oda tanitásaiért, hanem a meg- 
bocsájtás által is, midőn kéri Istent, bocsásson meg az őt bántalmazók- 
nak, a felizgatott népnek, mely vad dühében vérét szomjazá, mert nem 
tudják, mit cselekesznek. Mily lélekemelő és mégis elszomoritó jelen- 
ség, mely megujul lelkünkben, a hányszor azt emlékezetünk gondolat- 
világa felkeresi. Meghalni egy eszméért és megbocsájtani azoknak, kik 
azt okozták ! Ezt csak egy Krisztus teheté, egy magasztos, ideális lény, 
milyen csak egy született. Elszomoritó és egyszersmind megdöbbentő 
tanusága az életben azon ténynek, hogy a jó, a nemes, érvényesülésé- 
hez gyakran megkivánja feláldozását annak, ki azt cselekszi, a tűzhöz 
hasonlóan, mely felemészti az anyagokat, melyek őt táplálják. 

Mint egy hatalmas vizáradatot, mely folyásában egyszerre eltűnik, 
mintha a föld nyelné el, ilyennek képzeli az ember Jézusnak a mél- 
tatlan megtámadtatására testi fájdalmak által okozott felindulását, me- 
lyet tiszta lelkiösmeretének egy szava lecsendesit és feledve az igaz- 
ságtalanságot, méltatlanságot, a megbocsájtást, a rossznak feledését hir- 
deti. Fenséges tragoedia, melynek árnyát csak a legutóbbi századok 
fejleménye és társadalmi rendje oszlatja el valamennyire. 

S vajjon a golgothai gyász után annyi évvel, — mely roppant idő 
elégsége lehetett az az által megindított eszmék kiforrására — van-e 
fogékonyság az emberekben a nemes, az igazság, a keresztényi jóság 
iránt, melyekért a nagy áldozat hozatott? Erre gondoljunk, hibáink és 
nagy gyengeségünk érzetében megalázkodva mindnyájan e szent napon. 

xk 
1899 april 2. 

Jézus feltámadásának emlékére ünnepli a kereszténység húsvétot. 
Midőn az urvacsorában emlékét felidézi, tetteinek, nemes érzéseinek 
kiván részese lenni. E magunkba szálló gondolat nélkül üres ezere- 
moniává lesz e magasztos emlék és nem vagyunk olyan keresztények, 
milyenekké akarta tenni tanitványait Krisztus. Oldjuk le saruinkat, 
lépjünk be a jó cselekedeteknek megszentelt csarnokába. Hagyjuk az 
ajtón kivül a mi bennünk önös, nemtelen és lelkünkben gloriától öve- 
zetten meglátjuk Krisztust, a mint áldását osztja ránk az ő szeretett, 


megtért tanitványaira, Ha hozzá hasonlók törekedünk lenni életünkben: 
ebben van az ő emlékének igaz dicsőitése, 

Hadd törjön át elfásult sziveinken a vallásos töredelmesség, a 
rosszból megtérés komoly szándéka és ezzel együtt bevonul mi hozzánk 
a lelki nyugalom és a keresztényi szeretet. 

kk 
899 april 3. 

A ki mindig jó tettekről beszél és titokban annak ellenkezőjét 
teszi, vigyázzon, mert e turpisságán könnyen rajta veszt. Úgy jár, 
mint a hölgy, kit a természet bölcsőjében nem áldván meg szép- 
séggel, e hiányok pótlására a festék takaró lepléhez folyamodik. Jön 
egy szembe fuvó eső az utczán, vagy egy nem várt felhevülés a tár- 
sas körben és a felvett szépség eltünik az arczról. Lefoly. Szint ád 
ott, a hol nem kellene: a karokon, a pihegő keblen és az azokat kör- 
nyező patyolatfehér csipkefodrokon. S ezzel immár vége a bájnak, az 
olvadó pillantásoknak. Az már hiába, csakugyan úgy van: a kölcsön 
vett ruha nem simul a testhez, és ezt annál hamarább észreveszik az 
emberek, mert előre felhivta reá a figyelmet. Tehát, ha jót hirdetsz, jót 
is cselekedj. 


1899. apr . 4 

Vajjon a ki azt mondotta: jó tettek után jót várj, meggondolta-e, 

hogy az életben mily gyakran ép ez nem válik be? Hányszor lesznek 

ép azok, kiket szivünkön szeretettel melengeténk, ellenségünkké. Az áruló 

Judás kezén képzeletében már ott égett az ártatlan Jézus kiomló vére, 

de azért őt mégis elvádolá. És hány ilyen Judás van mostan is közöt- 

tünk, kik midőn a legkellemesebb hangon hajtogatják, hogy mily jó 

embereink, nem bánnák, ha többet nem lépnők át házuk küszöbét. 

Keserves csalódás arra, ki rózsát vél ültetni gondos kézzel, ha látja, 

hogy annak helyén bogáncs verte fel magát. De azért népesitsük be 

bizalommal életünk kertjét rózsákkal, ha csak egynéhány fogamzik is 

meg közülök, azok szemlélete és kellemes illata elfeledteti velünk sok 
csalódásainknak keservét, felszáritja nem egy bánatunk könynyét. 

xk 

1899. april 22. 

Folytonos, meg nem szakitott boldogság nincs az életben. Van- 

nak boldogsági eyklusok, mikor az ember tökéletesen elégedett, nin- 

csenek kivánságai. Minél hosszabbak a boldogságnak ez időtartamai 

és mentől gyakrabban ismétlődnek azok, annál boldogabbak vagyunk. 

Midőn eltelt egyik, aggódva nézünk utánna, mintha félkarunkat nem 

találnók helyén és kérdjük magunkban: vajjon mikor térnek vissza a 

kedves órák, édes emlékek elszállott perezei? De hogy hiányát érez- 
zük, kell, hogy nélkülözzük azt, mi lelkünknek oly kedves volt. Ugy 
vagyunk vele, mint a vizzel. Szomjuságot kell éreznünk: lelki szom- 
juságot. 
k 

, A halottakról vagy jót, vagy semmit se mondj", mint a latin példa- 
beszéd mondja. 

Igaz! Eleget szólták őket, eleget rágódtak rajtuk az életben. IIlő, 
hogy legalább a halálban hagyják nyugodni. 

Különben mindig nemtelen dolog olyanokat támadni, kik magukat 
megvédeni nem képesek. 

De ezt gyakran elfelejtik az emberek és midőn már térden felül 
gázolnak a sárban, veszik észre, hogy ők is sárosak lettek. Nem árt nekik. 
Máskor óvatosabbak és gyöngédebbek lesznek. 


:k 


Különösök az emberek. Némelytől mindent kivánnak, mástól sem- 
mit, vagy nagyon keveset arra, hogy meg iegyenek elégedve. A ki önként 
nyujtja kezét adakozásnál, közügyben való résztvétnél, attól azt kivánnák, 
hogy már nyakát is ajánlja fel, különben az egészet, mit addig tett, cse- 
kélységnek minősítik. Midőn mások előtt, ha van állásuk és pénzük bőven, 
meghajolnak és szólnak alázattal, a bámulat hangján: Üdvözlégy óh nagy 
ember, ki mindenben oly sikerrel, oly nagyszerüen műüködöl! bár az 
áldozathozatalnál begombolóznak, midőn tőlük kérnek, zsebükben felejtik 
kezüket. A közügyekben részvétük is nem hozzájuk illő és abban elért 
sikereik csekélyek, tekintve társadalmi helyzetüket és a követelményeket, 
melyeket az, már előre, leköt a maga részére. Mi a fáklyától nagyobb 
világot kivánunk, mint a szerény kis gyertyától. Nemde ? 

De azért mindig akadnak emberek, a körültekintők táborából, kik 
csak a Mammon oltárán áldoznak és kik előtt nincsen nagyobb, mint az 
állás, csak az állás. ; 

Legyenek boldogok. Ne zavarjuk őket ecultusukban. Ugyis hiába 
való. Mert azoknak, kik a mécs pislogásánál felkiáltanak : Nézzétek, mily 
gyönyörüen süt a nap! a kis gyiknak reámondiá y -r, félel- 
mes krokodilus — ölni je ok nélkül Tess lknagy DET SEESZÖÜÉR 

ha sa a mag a Fő pet 

Van Ness. Nevére hollandiai, tényleg amerikai. Unitárius lelkész 
Bostonból, a , Second Church" papja. Egyike azoknak, kik az amerikai 
vérmérséklet és szellemnek, mely az angol és a franczia között áll, 
példányképviselői. És egyike azoknak a jeles és jól fizetett papoknak, 
kik időszakonként az Uj-Világból a történelmi emlékekben gazdagabb 
Európába szoktak kirándulásokat tenni, s kik közül többen minket is 
szerencséltetnek látogatásukkal. Ily uton van most Van Ness úr is. 
Most másodszor jött a régi világrészbe, honnan ősei kiszármaztak. Julius 
ban szerencséltetett minket is. Megbámulta a magyarok szép fővárosát, 
Budapestet, s aztán Chester bpesti amerikai consullal Kolozsvárra jött, 
hogy lássa a legrégibb unitárius egyházat. De Van Ness idejövetelének 
czélja nem csupán ez volt. Jött, hogy inspiratiot nyerjen a magyar 
unitáriusok küzdelme, kitartása és hűsége által megszentelt helyen és 
jött, hogy inspiratiot adjon az Uj Világ unitariussaivai való szorosabb 
érdekközösségben. Jött, hogy a magyar unitarius testvéreket lássa és 
hogy egyszersmind rábeszélje, hogy ők is lássák az amerikaiakat, az 
unitariusoknak jövő évben Bostonban tartandó Nemzetközi Congressusán. 
És jött azért is, hogy a magyar unitárius egyháznak értésül adja, 
hogy az amerikaiak bármikor készséggel fogadnak és ellátnak egy magyar 
tanulót a Harvard-egyetemen, hogy ifjuságunk előtt egy kilátást nyisson 
meg, mely nagyszerű és lelkesítő. Ily dolgokban fáradoz hitrokonunk, 
mire az amerikai unitarius társulattól megbizása van. 

Van Ness úr itt a legmelegebb fogadtatásban részesült. Főt. Ferencz 
József püspök úr az ő tiszteletére házánál nagy ebédet adott. Van Ness 
tőlünk Oroszországba ment át, hogy meglátogassa gróf Tolstoit, kit 
először ezelőtt tiz évvel keresett föl és hogy megismerje az Oroszor- 
szágban keletkezett szabadelvübb vallásfelekezeteket. 

Rokonszenvünk és jó kivánataink kisérik s hisszük, hogy fára- 
dozásának meg is lesznek az eredményei, s azok közt a mi szemeink- 
ben reánk nézve az egyik legkivánatosabb eredmény: egy magyar tanuló 
a szabad Amerika földén, a Harvad-egyetemen, ha nem éppen most, 
de mégis nem sokára. 

Kőváry László, kitünő történelemirónk betöltötte a 80-ik évét 
s a 9-ik tiz ormára lépett. Már 1848. előtt hirneves iró volt s azután 
mind emelkedett. Sok művet irt, értékes alapvető műveket, melyek 
közül eddig legnagyobb munkája: , Erdély története". Részesse volt a 
forradalomnak s megirta annak is a történetét. Es mindent, a mit irt, 

szépen irt meg. Soraiban szellem ragyog. Már évek óta ismét egy ter- 
jedelmesebb munkán dolgozik. Az lesz talán a legnagyobb műve: "Magyar- tj 
ország történelme". Elérte a 80-ik évet és hogy most is friss erővel i 
dolgozik, e folyóirat számai is, egyik a másik után mutatják. Í 

Szép áldás, melyen hálával gondol az isteni gondviselésre és a 
finom lelkü nőre, az ő kedves élettársára. . 

Az unitáriusok az universalistákkal. Megforditva is mond- 
hatnók az universalisták az unitáriusokkal. Mert az mindkét részről 
egyenlő hajlamot tételez fel, hogy két vallási testület együttmüködjék. 
Amerikáról van szó. Az universalisták, kiknek egyháza Amerikában 
az unitáriusoké mellett a legszabadabbelvű és legelőrehaladottabb egy- 
ház, már rég. tudatában vannak a hasonlóságnak, mely az ő hitük és 
az unitáriusoké között létezik. Viszont az unitáriusok is. E tapasztalat 
egy szerencsés gondolatot érlelt meg köztük, melynek "válósitására 
most mindkét részről kölcsönös hajlam mutatkozik, azt a gondolatot 
tudniillik, hogy együttműködjenek. Az Amerikai unitárius társulat 
kimondotta: , Hogy a tiszta kereszténység érdekeit legjobban szolgál- 
hatják az által, ha elismerik ama hitelvi egyezést és a léleknek ama 
mély hitét, mely az unitáriusokat és az universalistákat az adományok . 
különbözősége mellett is a béke és kölcsönös jóakarat kötelékeiben 
összeköti. Hogy a társulat az universalisták egyetemes gyülését testvé- 
riesen üdvözli és fölkéri, hogy csatlakozzék a társulathoz abban, hogy 
mindkét testület részéről kinevezendő öt-öt tagból alakittassék értekezleti 
bizottság, mely a szorosabb együttműködésre tervet készitsen és a hasz- 
nosabb eljárásra utat és módot mutasson és a tanácskozás eredményéről 
tegyen jelentést az unitárius társulatnak és az universalista gyülésnek. 
Hogy, ha e felhívást az universalisták egyetemes gyülése elfogadja a 
társulat igazgató tanácsa fel van hatalmazva, hogy az értekezleti bizott- 
ságba az unitáriusok részéről az öt tagot kijelölje". E határozat meg- 
hozatala után az universalisták lapja jelentette, hogy ők már ezelőtt 
négy évvel a választmányból ugyanily értelmü határozatot terjesztettek 
az egyetemes gyülés elé, de ott akkor némelyek ellenezték és hogy 
hosszabb vitákat kikerüljenek, a választmány ajánlata félretétetett. 
Üdvözli most a testvér egyház határozatát és óhajtja, hogy az érdeme 
szerint fogadtassék és hogy részükről a legalkalmasabb egyének jelöl- 
tessenek ki a közös értekezleti bizottságba. 

A londoni tanitónő nevelő intézetből Kovács Irén, Kovács 
János barátunk kedves leánya a napokban hazatér. Kovács Irén elő- 
zőleg végezte az állami tanitónő-képezdét és aztán ment Londonba, hol 
két évet tanult tanárnői nevelő-intézetben lankadatlan kedvvel és SZOrga- 
lommal. A. magyar unitárius leányok helyesen eselekesznek, ha az ő 
példáját követik. Ismereteket szereznek és érintkeznek az angol társa- 
dalommal, . családdal, melyben a nő a legtiszteletreméltóbb tulajdon- 
ságokkal jelenik meg. Mély vallásosság babonás hiedelmek nélkül, 
tanultság tudós tetszelgés, méltóság  követelődzés nélkül s szorgalom, 
takarékosság és munka, ezek tesznek egy jólnevelt, fölvilágosult angol 
nőt. Hogy a magyar nőnek jó tulajdonságai ily érintkezésben fejlőd- 

jenek, hogy a magyar tanító és tanárnők ily érintkezésben tegyék 
teljesebbé a pályájukra való előkészületet: az társadalmi szempontból is 
ohajtandó. 

Debreczeni diákok az unitárius kollegiumban. Mikor pár 
évvel ezelőtt kimutattam, hogy Dávid Ferencz járt Debreczenben, 
több kálvinista történettudós hitetlenül csóválta a fejét s nem adott 
igazat ez állításnak mindaddig, mig maga Melius és Dávid Ferencz 
szavaiból be nem bizonyult, hogy . már a XVI-ik százban is járt 
unitárius püspök  Debreczenben. Dávid Ferencznek ez útja modern 
szempontokból nézve nem is valami kiváló fontosságu. Mint finom művelt 
udvari ember, legfölebb visszaadta Meliusnak Kolozsvárt, Tordán és 
Gyulafehérvárt tett gyakori látogatásait. 

Sokkal fontosabb és egyháztörténeti tekintetben is figyelemre mél- 
tóbb a debreczeni diákoknak kalandos kolozsvári kirándulása, melynek 
a Dávid Ferencz utazgatásaival hogy van-e valami egybefüggése, azt 
csak későbbi kutatások derithetik föl. 

1570-ben a kolozsvári tanács hogy-hogy nem a debreczeni gym- 
a kolozsvári unitarius főiskola igazgatójának megfogadni. , A. debreczeni 
ifjuság annyira ragaszkodott a tudós férfiuhoz. hogy nagyrésze követte 
őt Erdélybe és a debreczeni tanoda, ugyszólván, elhagyatva állott", igy 
olvassuk ezt Franklnak a hazai és külf. iskolázás történetéről irt jeles mun- 
kájában. Rövid egy évi tanársága alatt nagyszámu ifjuságot gyűjtött 
Kolozsvárra" — mondja tovább Frankl. , Debreczenből is sokan követték 
ide". , Minélfogyva a debreczeni tanács mindent megtett, hogy Félegy- 
házit visszanyerje. Ez már egy év lefolyta után sikerült. 1571—72- 
ben ismét a debreczeni iskola élén áll; mig Melius halála után 15783. 
elején lelkészszé választatott. E hivatalt 1586. január 16-án bekövet- 
kezett haláláig viselte". (Frankl: A hazai és külföldi iskolázás a XVI. 
században. Budapest, 1873. 190—192. 1.) 

Tanulságos adat rejlik a fennebbi sorokban a XVI-ik száz pro- 
testáns mivelődéstörténelmére nézve. Az bizonyos, hogy a debreczeni 
diákok nem levegővel éltek; az is bizonyos, hogy távol lakó szülőik 
az akkori közlekedési viszonyok mellett sem élelemmel, sem. másnemű 
költséggel nem láthatták el őket. A kolozsvári tanácsnak kellett ellá- 
tásukról gondoskodnia. Benlakásra az óvári főiskola épületében adtak 
helyet nékik s leczkékre s az akkori időben szokásos kántálásra két- 
ségkivül a többi tanulóval együtt jártak el. Mivel az iskolai javadal- 
makban részesültek, a templom körüli szolgálatban is részt kellett ven- 
niök. Volt akkor Kolozsvárnak négy ünitarius temploma is, teendő 
tehát bőven akadt; hol a papot, hol a kántort kellett kisegiteniök. S 
mindezt vajjon mint debreczeni igazhitü kálvinisták, vagy mint kolozs- 
vári buzgó unitariusok cselekedték, annak eldöntését református törté- 
netiróínkra bizhatjuk. 

Annyi előttem valószinünek látszik, hogy a debreczeni diákok- 
nak igazgatójukkal együtt Kolozsvárra jövésük némi egybefüggésben áll 
a nagyváradi disputatiót követő eseményekkel, mikor Basilius- István 

János Zsigmond pártfogásában bizakodva, egymás után tériti meg a 
Debreczen környéki ref. ekklézsiákat. Vajjon magában Debreczenben a 
diákok mozgalmán kivül történt-e tömegesebb áttérés, azt ma már nem 
lehet tudni. A , Válaszuti Comoedia", ez érdekes egykorú színmű, ugyan 
sejtet ilyesmit, midőn Gál birót egész városostúl oda állítja Dávid Fe- 
rencz mellé; de ez inkább poetica licentia, mintsem történeti valóság 
lehet. Nem tudom, Zoványi Jenő ezt a történeti magvat keresi-é a 
neti kútforrás jellegével ruházza föl. (V. ö. Prot. Szemle. 1894. — 
Theol. Ismeretek Tára. I. 261.) 

A debreczeni diákok hazatérése 1571 nyarán, azt hiszem, nem 
szorul bővebb magyarázatra. Egyfelől az iskolai év befejezése, másfelől 
a János Zsigmond halála tette kivánatossá a biztosabb part felé evezést. 
Hogy a beköszöntött új iskolai évben is otthon maradtak mesterökkel 
együtt, azt is igen természetesnek találhatjuk; egyfelől a kolozsváriak 
megfogyatkozott módja, másfelől a debreczeni tanácsnak a multon okult 
bőkezű áldozata megadják e kérdésre a feleletet. Vajjon az uralomra 
jutott Báthoryak unitarius-gyülőletének volt-e része a dolgok új fordu- 
latában, ennek megfejtését nem kérdjük, nem is keressük. 

Félegyházi Tamás, debreczeni rector és lelkész, 1570—71. évi 
kolozsvári tanárságának hiteles bizonyitéka abban a latin munkában 
maradt fönn, melyet a boldogultnak emlékére 1586-ban Gyulai János 
debreczeni iskola-igazgató adott ki. (Szabó Károly: Régi Magyar Könyv- 
tár II. 583.) A két város számadáskönyveiben is maradhattak fönn Fél- 
egyházira és tanitványaira vonatkozó egykorú följegyzések. Kivánatos 
volna e följegyzéseknek napfényre hozása, hogy a debreczeni diákok- 
nak kolozsvári kirándulása, ez igen érdekes XVI-ik százbeli tanulmány - 


sellő notat elet 


Válaszuti Comoediában", midőn azt több munkájában majdnem törté- 


út, a titkolózó hallgatás helyett, végre kellően tisztába hozható lehessen.  . 


KAnyaRó F. 


India éjszaki részében, a Khasi fensikon 5 unitárius gyülekezet 
alakult, Jowai, Nongtáláng, Raliang, Schillong és Laitbynkot helysé- 
gekben. Hajom Kissor Singh benszülött ezelőtt tiz évvel olvasni kez- 
dette az angol és amerikai unitárius irókat és az unitarismust népszerü 
nyelven több barátjával megismertette. Mikor Sunderland amerikai uni- 
tarius lelkész, 1896-ban a Khasi fensikon járt, már többen voltak, kik 
az unitarius nézeteket elfogadták. Ezek aztán szervezkedni kezdettek s 
ma öt gyülekezetük van, — közülök háromnak imaháza és iskolája — és 4 
prédikátoruk, A jowai-i iskolában a mult isk. évben 44 tanuló tanult. 
Ez évben az angol unitariusoknak egy küldötte Fletcher Williams láto- 


gatta meg a kahsi-i gyülekezeteket, melyek számban folyton szapo- 
rodnak. ű 


14 Értesitők : A kolozsvári unitárius collégium értesitője Szerk. Boros 
Sándor igazgató. A papnevelő intézetben tanitott 7 tanerő ; tanult 10 növendék. 
A főgymu.-ban 19 tanerő, 313 tanuló, ebből unitárius 178. Elemi iskola 2 tan- 
erő, 59 tanuló. Az értesítő, beszédet közöl Erzsébet királynérőól Perédi József- 
től, s Iskoláink reformja és az internátusok ez. ezikket Boros Sándortól. A 
sz.-kereszturi unitárius gymn. értesítője. Összeállította; Sándor János igaz- 


VAN A YT 

gató Tanerők sz. 9, tanulóké: 169, ebből unitárius 98. Az értesítőben van egy 
emlékbeszéd, melyet Barabás József tanár ápr. 11 ünnepen mondott. A tordai 
állami polg. fiu-, leány és elemi isk. értesítője. Közli Varga Dénes, áll. 
polg. isk. igazgató, Tanerők sz. 17, tanulóké 553, ebből unitárius 104. Az ért. 
elején az igazgató emlékezéseket közöl Erzsébet királynéról, Várady Lujza 
tanitónőről és Tarsoly Gábor gondnoksági elnökről. A sz.-udvarhelyi ev. ret. 
collegiam értesítője Szerk. Gönczi Lajos igazgató tanár. Tanerők sz. 15, 
tanulóké: 234, ebből unitárius 18. Az ért. emlékezéseket közöl Erzsébet királyné- 
ról, Szász Domokos püspökről Gönczi Lajostól; tanulmányt: A műüballada a 
német költészetben Fejes Áron tanártól, tanév megnyitó beszédet Gönczi L.-tól, 
Kis Gergely és Kis József emlékezetét Gönczi L.-tól. A kolozsvári fa- és 
fémiparszakiskola értesitője  Közzéteszi az igazgatóság. Tanerők sz. 14, 
tanulóké 71. Az ért. emlékezést közöl Erzsébet királynéról s Magyar Endre 
igazgató az intézet uj épületének felavatását ismerteti. Unitárius ez intézetben 
az idén nem volt, a mult isk. évben 3 tanult. A brassói áll. fa- és kőipari 
szakiskola értesitője. Szerk Timon Zoltán igazgató. Tanerők sz 11, tanulóké : 
39, ebből unitárius: 1. Az értesítő bevezető czikke Erzsébet királynéról emlékezik. 


Gyászhirek. Aranyosrákosi Létay Lajos egyh. tanácsos, ny. árva- 
széki ülnök, 48/49-iki honvédfőhadnagy nagy veszteséget szenvedett nejé- 
nek 5. Kovács Klárának jul. 9-én élete 63-ik évében történt halá- 
lában. — Csiky Károly államvasuti ellenőrt érzékeny csapás találta nejének 
Sófalvi Annának élete 57-ik évében jul. 9-én bekövetkezett halálában. 
— Fodor Gyula ny. posta és távirda főtiszt jul. 20-án elhalt 52 éves korában 
Kolozsvárt, bánatos nőt Szentkirályi Irmát és több gyermeket hagyva 
hátra. — Dr. Nyiredy Géza főisk. tanár elvesztette szivének fájdalmára 
édes anyját, özv. Nyiredy Jánosné, szül. Jeszenszky Rozáliát, ki 74 
évet élt s Keszthelyen Dr. Nyiredy Jenő fiánál halálozott el. — Labor- 
falvi Dr. Nagy Károly bányamegyei főorvos, aranyostordai egyh. köri 
felügyelő gondnok jul. 28-án 56 éves korában Abrudbányán elhunyt. 
Halálát özvegye Szakács Terka gyászolja a legfájdalmasabban. — Székely 
Gyula, Székely János mikefalvi birtokos 8 oszt. végzett fia szülőinek 
nagy bánatára élete 19 évében megszünt élni. — [/áthé Béla tanárjelölt 
élete 23-ik évében jul. 29-én Városfalván hosszas szenvedés után jobb 
hazába költözött. Egy. tehetséges és jól készült ifjut veszett el benne. 
— Épp most vesszük a szomorú hirt, hogy báró Petrichevich-Horváth 
Kálmán és neje gróf Csáky Katalin aug. 15-én elvesztették családuk 
egyik gyönyörüségét, báró Széplaki Petrichevich-Horváth Birtt, élete 
12-ik évében. 

Adakozás a kolozsvári unitárius templom belső szépitésére. 


(Kilenczedik közlemény.) 


Bedő Dániólzú szetesett kg a tdsőt al a át Re SESTEÉS 100 frt — kr. 
Időközi kamat ls sá ze ett tete e SEN 2 ZS 30 frt 65 kr. 


E közlemény összege 130 frt 65 kr. 
Előző közl. összege... 1541 frt 11 kr. 


Összesen: 1671 frt 76 kr. 


A szives adakozásért hálás köszönet. 


Kolozsvárt, 1899. aug. 18. PÉTERFI DÉNEs, 
unitarius pap. 


Adakozások a Sepsi-Szent-Györgyön épitendő unitárius templom- 
alapra, Barabás Elek hitrokonunk gyüjtőkönyvén. 


(Nyolczadik közlemény.) 


Ikland: Fülöp Gyula, György Albert 1—1 frt., Fülöp Domokos 50 kr., 
Balog Dániel 45 kr. Kilyén Zsigmond 40 kr., Kuthi József, Lőrinczi Dénes 
20—20 kr., György Mózes 10 kr. Összesen: 3 frt 85 kr., Kaál: Fábián István 
1 frt 50 kr.. Nagy Gábor, Székely András és neje 1—1 frt., Nagy Gergely, 
Nagy Viktor és neje, Györfi László, Eördögh Albertné 20—20 kr., id. Dániel 
István, Dániel Zsigmond 10—10 kr., olvashatatlan 50 kr., ifj. Dániel István 20 
kr. Összesen: 6 frt. 40 kr. Vadad: Kövendi János, Szász András 1—1 frt. 
Sós Sándor, Nagy Mihály, ifj. Nagy József. Incze Zsigmond, Székely Lajos 
50—50 kr, Simó Benedek, Nagy János 30—30 kr., Adorjáni Ferencz, Adorjáni 
András 2020 kr., Győrfi János, Győrfi Sándor, Marosi Lajos, id. Nagy József 
10—10 kr. Összesen: 5 frt. 90 kr. Ny.-Szentmárton— Csikfalva: Fazakas 
Lajos és neje, Bartalis József 1—1 frt. Pálfi Sándor, Nagy Jenő 50—50 kr., 
Nagy János, Nagy Györg 30—30 kr., Kis János biró, Csalóka János, Nagy 
Mihály, id. Donát Sándor, Kovács Sándor biró, Nagy József, Fazakas István, 
Kovács Mózes, id. Mihály Zsigmond, Szabó Ferencz, Incze Dénes, Incze József 
20 —20 kr., Kis Zsigmond, Márton Ferencz 15—15 kr., Incze Pál 16 kr., Huszár 
Fazakas József 13 kr., Szász Éleki Miklós, Kovács Sándor, Szabó Teréz, Szabó 
F erencz, Szabó (tergely, Nagy Ferencz, Nagy Sándor, Szabó Pál, Márton 
András, Mihály András, Mihály József, Kis Ferencz, Incze Lajos 10—10 kr. 
Összesen: 7 Írt 89 kr. Nyárád-Gálfalva: Gál Elek lelkész nejével 1 frt. id. 


Csiki József, Fekete Dániel biró, Csiki Sámuel, Szentiványiné 50—50 kr., Balla . 


Dénes, Zsigmond Lajos, Fekete Sándor, Fekete (Gábor, ifj. Fekete Károly. 
Tamási János, Csiki Mózes 20—20 kr., Burtya Zsigmond 15 kr., Fekete Károly, 
Fekete Mózes, Keresztesi Albert, Albert Áron, Zsigmond Mihály, Keresztesi 
Zsigmond, Zsigmond Károly, Csiki József, Szünbath László, Nagy János, Kászoni 
Ferencz, Csiki András 10—10 kr, Zsigmond Sámuelné, ifj. jurtya Zsigmond, 
Hersch, Nagy Zsigmond, Nagy Mózes, Csiki István 5—5 kr. Összesen: 6 frt 
05 kr. Nyárád-Szent-László. Kaáli Nagy István 1 frt, 40 kr, Balogh Pál, 
Nagy Domokosné, Nagy János lelkész 50—50 kr., Zsigmond Titus 25 kr. 
Zsigmond János, Máté Ferencz, Pataki Domokos, Tóth K. 20—20 kr. Veres Ji 


c tea hd 


4 
k 


f 
: 


Mihály S., Berei János, Adorjáni Mózesné, Berei Mózes, Toth János 10—10 krt 


Benke János 8 kr, Török Mihály, "Toduk. György, Török Jánosné 5—5 kr. 
Egyesektől gabonában begyült 60 kr. Összesen: 5 Írt, 38 kr 


E közlémény: ÖRSZÉZE s azé én it tskáétkt SÓ 35 frt 47 kr. 
Bz.lsztés d vu tÜk aa szzéneéák TBE ESÉSE ENKKSTNÉ 619 frt 56 kr. 


RÉT é Együtt: 655 frt 03 kr. 
Sepst-Szentgyörgyön, 1899. aug. hó, h7 
PÁLL SÁNDOR, 


egyh. gondnok. Józser Lagos, 


unitár. lelkész, 


